Radna grupa za forenziku seksualnog i rodno zasnovanog nasilja - Vesti - EULEX - European Union Rule of Law Mission in Kosovo\nNaslovna Služba za medije i javno informisanje Vesti Radna grupa za forenziku seksualnog i rodno...\nRadna grupa za forenziku seksualnog i rodno zasnovanog nasilja\n05. mart 2018. god.\nEULEX je u partnerstvu sa organizacijom UN Women pomogao u realizaciji prvog u nizu sastanaka radne grupe sa Policijom Kosova, Kancelarijom glavnog državnog tužioca, Institutom za sudsku medicinu i Kosovskom agencijom za forenziku, u cilju ocene zajedničkih kapaciteta institucija za prikupljanje i upotrebu forenzičkih dokaza prilikom istrage navoda o seksualnom i rodno zasnovanom nasilju (SRZN).\nNa sastanku održanom prošlog petka radna grupa je diskutovala o tome kako bi institucije mogle bolje sarađivati kako bi povećale interoperabilnost tokom istrage predmeta SRZN i nasilja u porodici (NP), unapređenjem postupka prikupljanja forenzičkih dokaza na način na koji se podržava žrtva i promoviše na žrtvu usredsređen istražni pristup.\nVisoki predstavnici svake od institucija diskutovali su o svim aspektima forenzičkih dokaza i njihovom značaju; od utvrđivanja mogućnosti, preko obezbeđivanja dokaza do izlaganja tih dokaza u sudskom postupku. Svi učesnici su se složili da je od ključnog značaja da u svim tim vrstama istrage žrtva bude u centru pažnje.\nEULEX je pratio kako predmete SRZN tako i predmete NP, koji su rešavani postupcima krivičnog pravosuđa Kosova tokom proteklih pet godina i utvrdio da je, iako pojedinačne institucije poseduje neophodne kapacitete i sposobnosti, moglo biti više mogućnosti za efikasniju saradnju. Cilj radne grupe bio je da iskoristi mogućnosti za efikasnije partnerstvo u cilju boljeg razumevanja kapaciteta, potreba i radnih praksi svake od institucija, kako bi se postigao usaglašen nivo multiagencijskih usluga.\nGđa Sevdije Morina, zamenik glavnog državnog tužioca, koja je predsedavala sastanku istakla je da je “ovo prvi korak ka među-institucionalnoj saradnji, kojom će se poboljšati sposobnosti nadležnih organa za prikupljanje svih mogućih dokaza u visoko osetljivim predmetima, uz najviše poštovanje prema žrtvama”.\nOvaj prvi sastanak radne grupe rezultovao je pozitivnim dijalogom i preuzimanjem obaveze od strane svih institucija za unapređenje značajnijeg korišćenja forenzičkih dokaza i promovisanje zajedničkih praksi, koje bi rezultovale efikasnijom upotrebom forenzičkih dokaza u sudskim postupcima. Ovaj povećani fokus na forenzičke dokaze podržava žrtvu i omogućuje veću pouzdanost u postupke krivičnog pravosuđa na Kosovu.\nPredstavnik EULEX-a, Mark Dixon je izjavio: „EULEX-u je zadovoljstvo da pruži podršku nadležnim institucijama Kosova u proceni načina na koje bi ove institucije mogle unaprediti svoje zajedničke kapacitete u obezbeđivanju forenzičkih dokaza u istragama seksualnog i rodno zasnovanog nasilja. Žrtve takvih prestupa suočavaju se sa brojnim izazovima u postupcima krivičnog pravosuđa, pa su stoga bilo koji unapređeni kapaciteti koji podržavaju i potkrepljuju iskaz žrtve i pomažu u utvrđivanju činjenica istrage dobrodošli.”


ITALIJANSKA VIZUELNA UMJETNOST U ISTOČNOM SARAJEVU\nOBAVJEŠTENJE ZA ŠTAMPU\nSarajevo, 9 maj 2018. Ambasada Italije u Sarajevu ima čast obavijestiti da 18. i 21. maja pokrećemo novi projekat u Istočnom Sarajevu pod nazivom “Mostre Viaggianti” (Putujuće izložbe), koji će u većinu gradova Bosne i Hercegovine donijeti čitav niz aktivnosti i izložbi, na razne teme, od evropskih integracija do italijanske grafičke umjetnosti i stripa.\nPrvi događaj je u petak, 18. maja u 15:00 sati na Filozofskom fakultetu Univerziteta u Istočnom Sarajevu, na Palama, gdje će biti otvorena izložba “Proslava 60. godišnjice rimskih ugovora”, čijih 14 panela prezentuje istorija i čin potpisivanja Ugovora kojim je oformljena Evropska Zajednica 1957. godine. Ova tema je veoma značajna u svjetlu puta ove zemlje ka evropskim integracijama, a posebno nakon usvajanja nove Strategije za Balkan od strane Evropske Komisije u februaru ove godine, uz koju je slijedila posjeta Bosni i Hercegovini Predsjednika Junckera. S tim u vezi, otvaranju izložbe će prethoditi debata sa studentima Univerziteta, koja počinje u 14:00 sati, u toku koje će govoriti ambasador Minasi i odgovarati na pitanja studenata o važnosti, ulozi i integraciji Balkana u evropski kontekst.\nU ponedeljak, 21. maja u Centru za Kulturu Istočnog Novog Sarajeva, u Lukavici, u 18:00 sati će biti otvorena izložba italijanskog stripa, realizirana u saradnji sa Mrežom za izgradnju mira i gospodinom Goranom Bubalom, na kojoj će biti izloženi neki od najpoznatijih crteža stripa Alan Ford, kojeg su stvorili Max Bunker (Luciano Secchi) i crtač Magnus (Roberto Raviola) daleke 1969. godine. Svijet Alana Forda finom satirom opisuje istoriju italijanskog društva od kraja 60-tih godina do danas, a ovaj strip je postigao izuzetan uspjeh u Bosni i Hercegovini, gdje je godinama prevođen. U skladu sa “putujućom” prirodom ove izložbe, 8. juna iz Lukavice Alan Ford se seli u Kulturno-sportski Centar na Palama, gdje će izložba biti otvorena do kraja juna.\nALAN FORD PALE


Vesti online / Ljubav i veze / Vruće / Evo koliko stvarno traje seks u dugim vezama\nDr. Brendan Zietech sa Univerziteta u Kvinslendu tvrdi da najtačnije i najiskrenije podatke o izdržljivosti u spavaćoj sobi donosi studija objavljena u magazinu "The Journal of Sexual Medicine".\nIstraživanje je obuhvatilo parove iz Holandije, Velike Britanije, Španije, Turske i Amerike koji su merili vreme seksualnog odnosa od penetracije do vrhunca.\nPokazalo se da prosečno vreme seksualnog odnosa bez predigre u spomenutim zemljama iznosi 5,4 minuta.\nNajbrži "na okidaču" bili su Turci, čiji prosečan odnos iznosi 3,7 minuta, dok su muškarci iz ostalih zemalja mogli izdržati od šest do sedam minuta.\nStudija je pokazala da su mlađi muškarci bili izdržljiviji, pa je kod muškaraca do 30. godine života odnos u proseku trajao 6,5 minuta, a kod muškaraca muškaraca starijih od 51 godinu trajao oko 4,3 minuta.\n"SAVETI" Iskoristite ovaj trik i poboljšajte svoj seksualni život\nPRVA POMOĆ 3 najvažnije lekcije o ljubavi koje žene shvate prekasno


Zebari: Izbori u Iraku održat će se kako je predviđeno - Index.hr\nZebari: Izbori u Iraku održat će se kako je predviđeno\nIrački ministar vanjskih poslova Hoshyar Zebari je u utorak izjavio da će se izbori u Iraku održati 30. siječnja kako je predviđeno, iako je predsjednik Ghazi al Yawar pozvao UN da razmotre treba li ih organizirati tada zbog sve većeg nasilja u zemlji koje bi moglo preplašiti birače.\n"Službeno stajalište je da se izbori održe kada je i predviđeno i do sada nema nikakve odluke koja bi se odnosila na njihovu odgodu", rekao je Zebari.\nIrački ministar obrane Hazem Chaalane je u ponedjeljak izjavio da bi "izbori mogli biti odgođeni ako se suniti obvežu da će sudjelovati na njima".\nIrački je predsjednik pak, kako prenosi Reuters, pozvao UN da "kao neovisni zakonodavac preuzme odgovornost i odluči je li vrijeme održavanja izbora dobro ili nije".\nIračka privremena vlada i SAD ponavljaju da se ne bi smjelo odgađati izbore, ali je Yawar rekao da će izbori propasti ako pobunjenici uspiju preplašiti velik broj iračkih birača.\n"UN bi, kao neovisna stranka koju se ne može preplašiti niti joj zaprijetiti i koja ima kredibilitet u međunarodnoj zajednici, trebali bi preuzeti odgovornost i kazati jesu li izbori mogući ili ne", kazao je Yawar, dodavši da mu se čini da će izbore biti teško održati.


Najavljena BizBuzz 2008 konferencija Najavljena BizBuzz 2008 konferencija – Personal magazin\nU prijatnog atmosferi galerije o3one, u prisustvu novinara i prijatelja odrzana je konferencija za stampu povodom seminara o Internet poslovanju, BizBuzz – web sadrzaji.\nOrganizator BizBuzz-a Aleksandar Ilic, uputio je prisutne o ovogodisnjem konceptu desavanja, koje se vec trecu godinu za redom odrzava u Niskoj Banji. Tema BizBuzza bice sadrzaji na Internetu I njegov znacaj. “Danasnje kompanije mnogo vise paznje posvecuju tehnickom I dizajnerskom aspektu Internet prisustva, gde se gubi fokus sa sadrzaja kao najvaznijeg dela prezentacje, koji zapravo I cini sustinu web prisustva, te ne cudi na Internetu sveprisustna izreka Content is the king” – objasnjava Ilic.\nGost konferencije za novinare bio je specijalni savetnik ministarstvo za Telekomunikacije I Informaciono drustvo, Slobodan Markovic, na samom seminaru u ulozi moderatora panela “Informaciono drustvo: Gde je tu juzna Srbija”. Gospodin Markovic je objasnio vaznost organizacije ovakvih desavanja juzno od Beograda za razvoj regiona, sa nadom da ce se I ostali delovi Srbije probuditi i uciniti nesto vise za svoj region.\nKonferencija o Internet poslovanju, BizBuzz – web sadrzaji odrzace se od 29. – 31. oktobra 2008. godine u Niskoj Banji u hotelu Radon. Vise informacija o samoj konferenciji I prijavljivanju za istu mozete saznati na web sajtu dogadjaja http://bizbuzz.itseminar.org\nNajavljena BizBuzz 2008 konferencija was last modified: October 14th, 2008 by Redakcija


Ovan Mesečni Poslovni Horoskop | Horoskopius\nOvnovi - Mesečni Poslovni Horoskop\nOvog meseca postoji mnogo finansijskih mogućnosti za Ovnove. 4. novembra je mlad Mesec u znaku Škorpije u vašoj kući investicija i finansiranja poslovanja. Ovo je jedan od najboljih perioda tokom čitave godine za istraživanje nekonvencionalnih investicija, kao što su kriptovalute, akcije ili trgovanje opcijama. Ukoliko ste vlasnik preduzeća, u ovom trenutku možete razmotriti “crowdfunding”, odnosno finansiranje u obliku prikupljanja novca od ljudi koji vas podržavaju. Mlad Mesec u ovoj kući ukazuje na početak, stoga bi nešto neverovatno moglo da se manifestuje u narednih dvanaest meseci. Devetnaestog je pomračenje Meseca, a tokom naredne dve nedelje imate priliku da uklonite novčanu blokadu. Ona verovatno ima emotivnu osnovu, verovatno još iz vašeg ranog detinjstva. Ovnovi, možda biste želeli da to ispratite sve do osobe koja vam je usadila ovo ograničavajuće uverenje i presekla opcije. To možete učiniti kroz meditaciju ili vođenje dnevnika, a već sutradan biste se mogli probuditi kao nova osoba. Sunce ulazi u znak Strelca 21. novembra, stavljajući fokus na obrazovanje, profesionalne sertifikacije i licenciranje. U narednih 30 dana imate mogućnost da položite ispite ili dobijete kozmetičku ili neku drugu licencu. Ovo je dobar period za nastavak školovanja, kako biste mogli da obnovite svoju licencu početkom sledeće godine.\nPročitajte i mesečni horoskop za rođene u znaku Ovna\nPročitajte i mesečni Ljubavni horoskop za rođene u znaku Ovna


Klintonovu štiti "manipulatorski sistem"\nKlintonovu štiti „manipulatorski sistem“\nM. K. 7. novembra 2016. 06:19\nKanidat republikanaca na predsedničkim izborima u SAD Donald Tramp izjavio je danas da njegovog protivkandidata Hilari Klinton štiti „manipulatorski sistem“ i da će ona „dugo vremena biti pod istragom“.\nNa mitingu u Minesoti, Tramp nije pominjao objavu direktora FBI Džejsma Komija koji je obavestio Kongres da nije promenio zaključke do kojih je došao u julu da Klinton nije počinila krivično delo, kada je koristila privatni server za svoje imejl poruke dok je bila na položaju državne sekretarke.\nTramp je ponovio da će Klinton biti „još dugo, dugo vremena pod istragom i da će se to najverovatnije okončati krivičnim suđenjem“.\n„Klintonovu štiti manipulatorski sistem. Njoj ne bi trebalo da se dozvoli ni da se kandiduje za predsednika“, poručio je Tramp, preneo je AP.\nKomijevo pismo je objavljeno nekoliko minuta pre nego što je Tramp izašao na binu.\nU međuvremenu, dva dana pred američke predsedničke izbore republikanac Donald Tramp i demokrata Hilari Klinton obilaze države, koje su ključne na ovim izborima gde ulažu nastojanja u poslednji momenat da privuku pažnju neopredeljenih birača i pronađu put do pobede.\nNacionalne ankete i dalje ukazuju da Hilari Klinton, bivša američka državna sekretarka, tesno vodi ispred, tajkuna nekretnina Donalda Trampa koji se prvi put kandidovao za taj položaj.\nVećina analitičara predviđa pobedu Hilari Klinton u utorak. ali njena prednost u odnosu na Trampa nije nepremostiva što znači da i on ima šansu da dobije položaj u Beloj kući, ako u poslednjem trenutku kampanje osvoji pobedu u tesno neopredeljenim državama i onima koje su tradicionalno favorizovale demokratske kandidate, navodi Glas Amerike.\nMeđutim, na američkim predsedničkim izborima se ne osvaja pobeda glasovima birača već takozvanim Elektorskim glasovima, koji se od države do države stiču osvajanjem pobede na osnovu većine lasova građana te države. Najveće države imaju najveći broj Elektorskih glasova i svakom kandidatu je za pobedu potrebno bar 270 od ukupno 538 elektorskih glasova.


Atina pokazala u kakav luksuz je nju i Niku odveo Tošić: Pogled je vredan paprene cene - Telegraf.rs\nFudbaler Duško Tošić odveo je ćerke Atinu i Niku Tošić na putovanje u Tursku, tačnije Bodrum, gde je uplatio najluksuzniji hotelski smeštaj, a prelep pogled je vredan paprene cene.\nNaime, Duškova starija naslednica Atina pokazala je neverovatan pogled iz bazena hotela, gde su porodično odseli.\nTik uz obalu mora, oni se baškare u bazenu u sklopu terase, koji ima svaka soba, dok ih pored luksuznog hotela okružuje i predivna priroda, kao i prozirno plavo more.\nNajjeftinija soba za njega i devojčice, za deset dana letovanja, iznosi 10.773 evra, dok ima i skupljih, a definitivno pogled koji je Atina pokazala, vredi ove peprene cene.\nKada mu poslovne obaveze dozvoljavaju Tošić provodi vreme sa svojim naslednicama i vodi ih na putovanja za pamćenje, pa ne čudi što su odseli baš na ovoj lokaciji, gde najskuplja soba košta neverovatnih 17.795 evra za deset dana boravka.\nKraljevske sobe, terase sa džakuzijem, devet tematskih restorana, bazeni na svim spratovima hotela koji su u okviru terasa,baš ukoji je pokazala Atina, spa centar, samo su neke od pogodnosti hotela u kojem porodica Tošić odseda.\nSudeći po njihovim objavama, Duško, Atina i Nika uživaju na luksuznoj destinaciji od koje zastaje da, a kako izgleda predivan pogled, možete ideti u videu na početku teksta, kao i još neke detalje sa odmora, u galeriji iznad.


Prema pisanju italijanskih medija, nije napravio dobar potez, a sada su ga masovno ocenili kao najveći promašaj, odnosno, najveće razočaranje u Seriji A.\nTakođe, pored Srbina na "listi najgorih" nalaze se i dva hrvatska napadača Nikola Kalinić i Mario Mandžukić, koji nisu ispunili ni deo očekivanja u italijanskom fudbalu, a važe za veoma iskusne fudbalere.\n- Od Kolarova do Medela, od Kalinića do Inglezea, igrači koji su dali malo u ovoj sezoni - objavila je "Gazeta delo Sport" listu fudbalera koji su najviše podbacili ove sezone.\nZa Aleksandra Kolarova se ističe da, posle derbija u gradskom derbiju protiv Milana više nije bio u timu, te da se od tog šoka i grešaka nije oporavio.\nSada već bivši kapiten reprezentacije Srbije je ove sezone odigrao samo sedam mečeva i upisao jednu asistenciju što je daleko ispod renomea koji je imao u Romi i Mančester sitiju.\nLista ide od Lamersa u Atalanti, preko Strakoše u Laciju, do Rahmanija u Napoliju i Pedra iz Rome, Mandžukića u Milanu, Medela iz Bolonje do Kokorina iz Fjorentine, preneo je "B92".\nTako su Kolarov, Kalinić i Mandžukić dospeli u tim velikih razočarenja, a pitanje je da li bi bili tu da su izabrali bolje opcije. Sigurno je da su za ove fudbalere postojale i opcije dalekog Istoka gde bi svoje bogatstvo još više povećali, ali su oni odlučili da ostanu u jednoj od najjačih liga Evrope. Ispostaviće se da su ipak pogrešili..\nVIDEO Jokićeva dominacija nad San Antoniom\nJokićeva dominacija nad San Antoniom


PočetnaVestiBiznis ITBiznis IT vestiSamsung je povukao Note7, ali je i Microsoft imao sličan slučaj\n08.09.2016 09:33 | 6 Biznis IT\nNakon detaljnog ispitivanja izveštaja koji su tvrdili da Galaxy Note7 ima problema sa baterijom, u kompaniji Samsung su odlučili da povuku apsolutno sve jedinice telefona koje se trenutno nalaze u prodaji.\nOvo predstavlja najveći opoziv telefona ikada, a Samsung će to koštati gotovo neverovatnih milijardu dolara. Analitičari takođe procenjuju da je vrednost kompanije pala za sedam milijardi nakon saopštenja o povlačenju telefona. Međutim, bez sumnje, Samsung je povukao pravi potez, a u sličnom problemu se pre nekoliko godina nalazio i Microsoft.\nXbox 360 konzola je patila od problema koji se naziva "Red Ring of Death", i koji je dovodio do toga da konzola bude potpuno neupotrebljiva nakon što se pregreje. Microsoft je međutim na nešto drugačiji način rukovao slučajem, nakon što je direktor Stiv Balmer procenio da bi povlačenje konzola koštalo kompaniju istih milijardu dolara. Robi Bah šef Xbox odeljenja u to vreme je govorio da im tri crvena kruga ne govore mnogo i da ne znaju da li imaju dva različita problema. Iz Microsoft-a su poručivali da su šest meseci pokušavali da iskorene uzrok problema ali da nisu znali šta se dešava. Ono što se zaista desilo je da je Microsoft kreirao Xbox bez previše obraćanja pažnje na dizajn, a timovi koji su radili na konzoli nisu radili zajedno. Rezultat nesaradnje je doveo do toga da je kreirano kućište koje nije bilo optimizovano za rasipanje toplote.\nPiter Mur šef Xbox odeljenja od 2003. do 2007. godine, je rekao da je Stiv Balmer direktor kompanije u to vreme, bio taj koji je preuzeo odgovornost i želeo da povuče konzolu uprkos ogromnoj ceni takvog poteza. Nakon što su Bah i Mur izneli stanje stvari Stivu Balmeru, on je bez razmišljanja odlučio da povuče konzole.\nMicrosoft se ipak potpuno rešio problema tek nekoliko godina kasnije, kada je predstavljena nova verzija konzole koja nije imala problem sa pregrevanjem.\niPad sa 16 GB je istorija, po istoj ceni stiže model sa 32 GB


Vesti online / Vesti / Svet / Kina zadovoljna: Tramp što pre da reši problem sa Severnom Korejom\nKina zadovoljna: Tramp što pre da reši problem sa Severnom Korejom\nPredsednik Kine Si Đinping kazao je danas u telefonskom razgovoru s američkim predsednikom Donaldom Trampom da ceni njegovu želju da reši pitanje Severne Koreje političkim putem, objavili su kineski državni mediji, nakon što je Tramp "rado" prihvatio poziv na sastanak koji mu je uputio severnokorejski lider Kim Džong Un.\nKina se raduje odlasku SAD u Severnu Koreju\nRojters prenosi da je Si rekao Trampu da se nada da sve strane mogu da pronađu dobru volju i izbegnu bilo kakvo delovanje koje bi moglo da naruši ili umeša se u poboljšanu situaciju na Korejskom poluostrvu.\nRojters prenosi da je državni sekretar SAD Reks Tilerson danas objavio da se američka politika po pitanju Severne Koreje koju sprovodi Stejt department pokazala uspešnom.\n- Kao što smo videli u poslednja 24 časa, uspela je politika koju smo usvojili (po pitanju Severne Koreje) i koju sprovodi Stejt department - kazao je Tilerson na konferenciji za medije u kenijskoj prestonici Najrobiju.\nMinistar spoljnih poslova Rusije Sergej Lavrov pozdravio je danas vest o planiranom sastanku američkog predsednika Donalda Trampa i severnokorejskog lidera Kim Džong Una.\nLavrov, koji se nalazi u poseti Adis Abebi, istakao je da je to "korak u pravom smeru", prenela je agencija Tass.\n"Amerika da ukine sankcije koje pogađaju i Kineze"\nLavrov je izrazio očekivanje da će se dogovor primeniti jer je to, kako je naglasio, "neophodno za normalizaciju situacije na korejskom poluostrvu".\nSevernokorejski lider Kim Džong Un pozvao je američkog predsednika Donalda Trampa na sastanak, a Tramp je poziv "rado" prihvatio, što predstavlja preokret bez presedana u odnosima dve zemlje.\nPortparolka Trampa Sara Sanders rekla je da će mesto i vreme sastanka dvojice lidera biti naknadno utvrđeni.\nJužnokorejski predsednik Mun Džae In smatra da bi sastanak Trampa i Kina mogao da dovede do toga da se Pjongjang odrekne svog programa nuklearnog naoružanja.\nSVET Šta je kineski predsednik poručio severnokorejskom lideru?\nSubota 10.03.2018. 03:03\nNikad ne veruj americi....!!!


Podrška SAD za razvoj baze Jug i angažovanje srpskih specijalaca u Africi\nAmerički, srpski, bugarski, crnogorski i makedonski vojnici na vežbi "Platinasti vuk" u bazi Jug kod Bujanovca (foto: mod.gov.rs)\nAmerička Kancelarija za odbrambenu saradnju (ODC - Office for Defense Cooperation) bavi se saradnjom Vojske Srbije sa Pentagonom. Na vrhu liste prioriteta je razvoj baze Jug kao centra za obuku, a novina je saradnja u podršci Srbiji za razmeštaj snaga za specijalne operacije u međunarodnoj misiji u Africi, otkriva u intervjuu za Balkansku bezbednosnu mrežu šef ODC u Srbiji potpukovnik Aleksandro Pedraza.\nVeći deo američkih vojnih donacija u tehnici usmeren je na taj centar. Pedraza kaže da su Vojsci Srbije ranije donirana terenska vozila HMMWV u vrednosti od preko 6,1 miliona dolara. On dodaje da je Ministarstvo odbrane Srbije odlučilo da uđe u direktne nabavke HMMWV od proizvođača AM Dženeral.\nPotpukovnik Aleksandro Pedraza\n"Ministarstvo odbrane Srbije se opredelilo za drugačiju opciju nabavke, a to je direktna komercijalna prodaja. To znači da se proizvođač i ministarstvo direktno pregovaraju. Kada se na taj način kupuje američka oprema, ODC u skladu sa zakonskim odredbama nije uključen" kaže Pedraza.\nPraćenje procedura dogovaranja donacije, proizvodnje HMMWV i primopredaja vozila samo je jedan od zadataka koje ODC obavlja u okviru ambasade SAD u Beogradu.\nŠta je glavni zadatak ODC u Srbiji?\nObavljamo sve aktivnosti iz domena bilateralne odbrambene saradnje sa Srbijom uključujući upravljanje fondovima pomoći koje finansira vlada SAD poput Finansiranja inostranih vojski (FMF - Foreign Military Financing) ili fondova Globalne inicijative za mirovne operacije (GPOI - Global Peace Operations Initiative).\nKancelarija takođe realizuje kupovinu odbrambenih artikala SAD za Srbiju kroz program Inostranih vojnih prodaja (FMS - Foreign Military Sales), planira i pruža podršku srpskom učešću u vežbama i aktivnostima pod vođstvom, podržava učešće SAD u aktivnostima pod vođstvom Srbije i upravlja programima međunarodne obuke i obrazovanja za studente iz Srbije u SAD ili u Srbiji.\nNaša uloga takođe obuhvata i upravljanje programom državnog partnerstva sa Ohajom. U proteklih 12 godina, Kancelarija za odbrambenu saradnju realizovala je oko 28 miliona dolara direktne pomoći Vojsci Srbije.\nMarinski korpus SAD i specijalne snage Vojske Srbije na vežbi "Platinasti vuk" u bazi Jug kod Bujanovca (foto: dvidshub.net/Sgt. Sara Graham)\nU čemu je razlika između vaše kancelarije i kancelarije vojnog atašea SAD u Beogradu?\nKancelarija vojnog atašea zvanično diplomatski predstavlja našeg ministarstva odbrane, sekreterijate vidova (kopnena vojska, ratna mornarica i ratno vazduhoplovstvo), i naše vojno rukovodstvo.\nOni predstavljaju vojsku kao instituciju i služe ambasadoru kao glavni vojni savetnici. ODC pripada Evropskoj komandi oružanih snaga SAD u Evropi (EUCOM), potčinjen je ambasadoru SAD i radi na sprovođenju bezbednosne saradnje i pružanja podrške.\nŠta su vaši prioriteti i ključni projekti u Srbiji?\nPosvećeni smo pružanju podrške srpskim odbrambenim reformama koje doprinose većoj profesionalnosti i efektivnosti institucije i koje će pomoći jačanje kontinuiranog kapaciteta Srbije da izvozi stabilnost regionalno i globalno.\nNaši sadašnji prioriteti su razvoj baze Jug kao glavnog centra za obuku zasnovanog na visokim standarima koje koristi NATO i američka vojna infrastruktura, opremanje i obuka inžinjerijske čete opšte namene uvežbane za izgradnju i opravku poletno-sletnih staza, aerodromskim manevarskih površina i puteva, podrška srpskom vojnom sanitetu za učešće u međunarodnim operacijama i u okviru Balkanskih medicinskih snaga.\nCentar za obuku za multinacionalne operacije baza Jug je dobar primer bezbednosne pomoći i programa saradnje zasnovanog na partnerstvu sa Nacionalnom gardom Ohaja.\nUpravo sada pomažemo u opremanju čete srpskih inžinjeraca kako bi podržali nameru Srbije da ih uputi u međunarodne operacije. Naša pomoć uključuje skupocenu mašineriju za inžinjerce i obuku neophodnu za korišćenje opreme.\nDo sada smo pružili oko 6,7 miliona dolara direktne pomoći samo bazi Jug. U opremu spadaju medicinski simulatori, simulatori vožnje, HMMWV-iji, oprema za naprednu obuku, simulatori za snajperiste i savremeni sistem meta za bojeva gađanja na poligonu.\nTakođe smo pružuli stručna znanja iz oblasti upravljanja poligonom, i upravljanje vezbalištem, i spremamo se da povećamo tu pomoć iduće godine.\nKontrola nereda deo je priprema za učešće u mirovnim misijama u bazi Jug (foto: dvidshub.net/Sgt. Derrick Irions)\nKako ocenjujete odbrambenu saradnju sa Srbijom?\nSrbija je stručan i profesionalan partner. Naša odbrambena saradnja je efikasna, ali mi kontinuirano radimo zajedno na tome da prepoznamo oblasti za njeno unapređenje.\nNadamo se unapređenju saradnje. Verujemo da možemo prepoznati oblasti bezbednosti saradnje zasnovane na zajedničkim bezbednosnim interesima. U njih spadaju međunarodne i mirovne misije, povećana saradnja vojnih saniteta, inžinjerije, logistike i zadaci iz domena mirovnih operacijama bez upotrebe smrtonosnih sredstava.\nKakve vrste programa obrazovanja i vežbi su sprovedene sa Vojskom Srbije do sada?\nVS učestvuje u širokom spektru aktivnosti, od obrazovnih kurseva za mlađe oficire pa sve do našeg najvišeg profesionalnog vojnog obrazovanja za buduće generale. VS takođe upućuje svoja uniformisana i civilna lica na obrazovanje usmereno na razvoj institucionalne funkcionalnosti poput budžeta i upravljanja materijalnim resursima.\nU protekle dve godine sproveli smo obiman niz vežbi. U njih spadaju multinacionalne vežbe, vežbe iz domena mirovnih operacija i sajber odbrane, vazduhoplovne operacije traganja i spasavanja, razmenu vojnih sveštenika i drugo.\nTakođe sprovodimo planske sastanke za velike vežbe. Iako je došlo do određenih poremećaja zbog pandemije, nastavili smo sa sprovođenjem aktivnosti unutar i van Srbije.\nOve godine planiramo mnogobrojne aktivnosti uz odgovarajuće mere za prevenciju COVID-19. Takođe radimo na izvođenju bilateralne vežbe sa Srbijom ove godine i sagledavanju novih načina na koji bi mogli da podržimo Srbiju u razmeštanju snaga za specijalne operacije u međunarodne misije u Africi.\nZašto su baš mirovne misije jedna od ključnih oblasti saradnje sa VS?\nU interesu je i SAD i Srbije da izvoze bezbednost širom sveta, jer je priroda globalnih mreža međusobne povezanosti takva da nestabilnost jednog mesta može brzo da utiče na druga. Sjedinjene Države i Evropa su u boljem položaju kada smo u mogućnosti da zajedno radimo u duhu harmonije.


Sharp i Hitachi pod istragom zbog ekrana za Nintendo DS Sharp i Hitachi pod istragom zbog ekrana za Nintendo DS – Personal magazin\nJapanski regulator za tržišno nadmetanje obavio je u četvrtak pretres objekata kompanija Sharp i Hitachi jer sumnjiči ta dva proizvođača potrošačke elektronike da ograničavaju konkurenciju dogovaranjem cena ekrana za prenosne igračke konzole.\nPregledane su kancelarije i trgovine Sharpa i Hitachijeve ćerke firme Hitachi Displays, potvrdili su iz ovih kompanija. “Istina je da regulator sprovodi inspekciju u našim kompanijama, ali još uvek pokušavamo da utvrdimo detalje“, izjavio je porparol Sharpa.\nRegulator još nije dao nikakav komentar, a lokalni mediji objavili su da su dve kompanije osumnjičene za dogovaranje cena LCD ekrana za Nintendovu popularnu igračku konzolu DS. Nintendo je potvrdio da su Sharp i Hitachi Display trenutno jedini dobavljači ekrana od tri inča za Nintendo DS i DS Lite konzole.\n“Ipak, ne znamo za ta navodna kršenja propisa o tržišnom nadmetanju”, kazao je portparol Nintenda, dodavši da nije poznato da li se kompanija potužila regulatoru na navodno dogovaranje cena. Nintendo je prodao 64,79 miliona prenosnih igračkih konzola od kada su lansirane na tržište 2004. godine\nSharp i Hitachi pod istragom zbog ekrana za Nintendo DS was last modified: February 29th, 2008 by Redakcija


FBiH: U protekla 24 sata registrirana 193 slučaja COVID-19, prijavljeno pet smrtnih ishoda, evidentiran oporavak 288 pacijenata - Federalno ministarstvo zdravstva: COVID19\nFBiH: U protekla 24 sata registrirana 193 slučaja COVID-19, prijavljeno pet smrtnih ishoda, evidentiran oporavak 288 pacijenata\nObjavljeno: 05.02.2021 ; Ažurirano: 09.02.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 1.936 uzoraka, od kojih su 193 pozitivna na COVID-19. Novi slučajevi registrirani su u svim kantonima/županijama u Federaciji BiH, osim u Bosansko-podrinjskom.\nU Federaciji BiH do sada su testirana ukupno 409.093 uzorka, a COVID-19 je potvrđen kod 79.541 osobe. Zaključno s današnjim danom, u Federaciji BiH je evidentiran oporavak 66.779 pacijenata. U protekla 24 sata evidentiran je oporavak 288 pacijenata. Trenutno je aktivno 10.248 slučajeva COVID-19.\nU protekla 24h, Zavodu za javno zdravstvo Federacije BiH prijavljeno je pet smrtnih ishoda. S današnjim danom, broj smrtnih ishoda na području Federacije BiH je 2.514.


FOD BiH - Izvještaj o zarobljenom pravosuđu u BiH\nPublikacija "Je li pravda u Bosni i Hercegovini zaista slijepa? - Izvještaj o zarobljenom pravosuđu u BiH" (Izvještaj) (Report) rezultat je FOD BiH projekta istraživanja problema neprimjerenog utjecaja političkih i ekonomskih elita na rad sudija i tužilaca, posebno kada je riječ o suzbijanju korupcije na visokom nivou. Za potrebe istraživanja je pripremljena specifična metodologija koja ispituje proceduralne i institucionalne puteve ostvarivanja neprimjerenog utjecaja, kao i neposrednu praksu i konkretne slučajeve neprimjerenog utjecaja na pravosuđe u BiH.\nProjekat istraživanja je proveden uz angažman većeg broja lokalnih istraživača i spoljnih saradnika. Tokom istraživanja, intervjuisano je 13 sudija i tužilaca na svim nivoima pravosudja u BiH, konsultovano je preko 50 različitih studija i publikacija o stanju u pravosuđu, te je obavljeno 27 različitih sastanaka, prezentacija i učešća na lokalnim i međunarodnim konferencijama. Takođe, u istraživanju su korištene 22 priče i materijali Centra za istraživačko novinarstvo BiH, uz njihovu direktnu podršku i ekspertizu.\nIzvještaj praktično pokazuje da je pravosuđe u Bosni i Hercegovini u stanju institucionalne zarobljenosti. Analizom se dokazuje da su vanjski akteri u poziciji da efikasno kontroliraju funkcioniranje pravosuđa, da je vanjska kontrola povezana sa unutrašnjim mehanizmima neprimjerenog utjecaja, te da nedostatak kapaciteta unutar samog pravosuđa zapravo otvara dodatni prostor za zarobljenost pravosuđa. Istovremeno, izvještaj nudi konkretne zaključke i preporuke za prevazilaženje utvrđenog stanja zarobljenosti pravosuđa u Bosni i Hercegovini.


NSinfo: Milijarda evra za deonicu brze pruge Novi Sad - Subotica, radovi sledeće godine\nMilijarda evra za deonicu brze pruge Novi Sad - Subotica, radovi sledeće godine\nNa Samitu šefova vlada Kine i 16 zemalja centralne i istočne\nEvrope naredne nedelje u Bugarskoj, biće potpisan komercijalni ugovor za poslednju deonicu brze pruge Beograd-Budimpešta, od Novog Sada do Subotice, u vrednosti od oko milijardu evra.\n"A radovi na ovoj deonici morali bi da počnu sledeće godine", kaže za Tanjug ministarka građevinarstva, saobraćaja i infrastrukture Zorana Mihajlović.\nKoliko je Kineska inicijativa "Jedan pojas - jedan put", u okviru koje se održava Samit u Sofiji, važna za našu državu, najbolje govori podatak da kineske investicije u Srbiji, pre svih u infrastrukturu, iznose više od pet milijardi evra, kaže ministarka.\n"Ali ne zaboravite da je tu i Železara Smederevo i druge investicije koje radimo ili koje ćemo raditi sa Kinom i za nas je to od velikog značaja zato što imamo strateški sporazum između NR Kine i Srbije", kaže Mihajlovićeva.\n"Poslednjih nekoliko godina prioritet u transportnoj infrastrukturi je pre svega železnica. Koridori se rade, autoputevi se rade, neki se završavaju, neki novi kreću ali železnica je na prvom mestu".\n... ap vojvodina, brza pruga, Novi Sad, pruga, subotica, voz


Tanjug | 18. 07. 2017 - 00:19h\nFrancuski predsednik Emanuel Makron izjavio je juče da treba drastično pojednostaviti složenu administrativnu strukturu grada Pariza, kako bi se francuskoj prestonici omogućilo da se uspešnije nadmeće sa drugim svetskim gradovima.\n"Ideja o većem Parizu zaslužuje bolje od onog što smo kolektivno učinili. Ako želimo da se šira pariska oblast uspešno nadmeće na međunarodnoj sceni i donese bogatstvo koje ćemo potom raspodeliti širom zemlje, moramo drastično pojednostaviti njegove strukture", rekao je Markon u govoru u Senatu o teritorijalnoj organizaciji.\nAdministrativne granice grada Pariza ostale su prilično neizmenjene otkako su u vreme Napoleona Trećeg izgrađeni veliki bulevari širom francuske prestonice u 19. veku.\nOko dva miliona ljudi sada živi u Parizu u užem smislu reči, koji je okružen pregrađima u kojima živi još oko 10 miliona ljudi, a kojima upravlja mreža nezavisnih vlasti.\nTo je omelo napore da se premosti jaz između bogatog centralnog dela i zapadnog predgrađa Pariza s jedne strane, i siromašnih predgrađa na severu i istoku prestonice s druge strane, gde povremeno dolazi do nereda.\nUvođenje šire pariske uprave 2016, po londonskom modelu, nije bilo praćeno ukidanjem suvišnih lokalnih vlasti zbog otpora lokalnog rukovodstva, napominje Rojters.\nMakron u Parizu primio Haririjevu porodicu\nFrancuski predsednik Emanuel Makron primio je u Parizu članove porodice Saada al-Haririja, saopštila je kancelarija libanskog premijera.\nBRUTALNO PRETUČENI POLICAJCI Makron: Napadači…\nNa društvenim mrežama pojavio se zastrašujući snimak na kojem se vidi kako napadači tuku ženu policajca i njenog šefa u predgrađu Pariza.\nKATALONCI BEZ PODRŠKE ZA NEZAVISNOST Makron,…\nFrancuski predsednik Emanuel Makron rekao je danas da u potpunosti podržava španskog premijera Marijana Rahoja u vezi sa krizom oko Katalonije.\nUGOVOREN SASTANAK Makron sutra sa Đentilonijem…\nFrancuski predsednik Emanuel Makron sutra će se sastati u Parizu sa italijanskim premijerom Paolom Đentilonijem uoči samita Grupe sedam industrijski…\nPOGAĐAJTE O čemu li su to ćaskali Tramp i…\nFrancuski i američki predsednici Emanuel Makron i Donald Tramp prisustvovali su danas vojnoj paradi povodom Dana pada Bastilje, međutim toliko su se zapričali…\nPovezane teme: Francuska , Emanuel Makron , Pariz


Bosch zvanično otvara novi istraživački kampus u Reningenu - PLUMRACE\nAuris takmičar u C-segmentu sa više stila i novim...\n22. 10. 2015. Comments (0) Views: 977 Bezbednost, Industrija\nPočasni gost: Kancelarka Merkel i guverner Kretschmann\nIzvršni direktor kompanije Bosch, Denner: „Reninngen je sopstveni Stenford kompanije Bosch.“\nPrimenjena industrijska istraživanja za bolji kvalitet života\nProširenje ključnih kompetencija u oblasti mikroelektronike i softvera\nNovo radno i poslovno okruženje za inovatore\nReningen, Nemačka – Potpuno novo radno okruženje za kreativne umove: svojim istraživačkim kampusom u Reningenu, Bosch želi da ohrabri interdisciplinarnu saradnju, i na taj način dodatno poboljša svoju inovativnu snagu. U novom centru za istraživanje i napredni inženjering na periferiji Štutgarta, oko 1.700 kreativnih umova radi na primenjenim industrijskim istraživanjima. Na ceremoniji kojoj su prisustvovali savezna kancelarka, dr Angela Merkel, guverner Baden-Württemberg-a, Winfried Kretschmann, i mnogi drugi gosti iz sveta politike, poslovanja i akademske zajednice, i zvanično je otvoren istraživački centar. „Poput univerziteta, naš kampus okuplja više fakulteta na jednom mestu. Želimo da naši istraživači ovde urade više od toga da samo razmišljaju o onome što budućnost može da donese. Takođe želimo da postanu i uspešni preduzetnici. Reningen je sopstveni Stenford kompanije Bosch. Istovremeno, ovim centrom pokazujemo da verujemo da je Nemačka pravo mesto za tehnologiju“, kaže dr Volkmar Denner, predsednik upravnog odbora kompanije Bosch. Kompanija je uložila oko 310 miliona evra u novu lokaciju. Istraživački kampus, čiji je moto „Povezani za milion ideja“, predstavlja središte globalne mreže za istraživanje i razvoj kompanije Bosch. Snabdevač tehnologijama i uslugama takođe namerava da ovde ojača i duh preduzetništva. Denner smatra da upravo u tome Nemačka kaska za konkurentima. „U Nemačkoj, ne postoje niti mogućnosti niti spremnost da se osnivaju kompanije. Potrebno nam je više start-up pokretačkog duha, posebno među visokoobrazovanim mladim osobama. U tom pogledu, univerziteti moraju da urade više od pripremanja svojih studenata za ispite u visoko specijalizovanim poljima.“\nInovacije za bolji kvalitet života\nOčekuje se da će se u Reningenu stvoriti još više inovacija koje će poboljšati kvalitet života. Kampus okuplja brojne discipline iz oblasti nauke i tehnologije. Bilo da je u pitanju elektrotehnika, mašinstvo, informatika, analitika, hemija, fizika, biologija ili tehnologija mikrosistema – u Reningenu na tehničkim izazovima budućnosti sada radi ukupno 1.200 zaposlenih na korporativnom istraživanju i naprednom inženjeringu, plus 500 studenata doktorskih studija i pripravnika. Do sada su se ovi istraživači nalazili na tri lokacije u širem području Štutgarta.\nTehnološka širina u istraživanju i naprednom inžinjeringu\nU posebnoj atmosferi kampusa, pionirski umovi kompanije Bosch će raditi na novim proizvodima i inovativnim metodama proizvodnje. Njihov rad će se fokusirati na oblasti kao što su softverski inžinjering, tehnologija senzora, automatizacija, sistemi za asistenciju vozačima, i tehnologija akumulatora, kao i na poboljšanim pogonskim sistemima za automobile. Jedna od oblasti koja postaje sve značajnija je softverska ekspertiza – naročito za IoT povezivanje. „Kako bi Nemačka tehnološki ostala na vrhu u području povezanosti, moraju se sačuvati i proširiti ključne kompetencije na polju mikroelektronike i softvera. Ako to ne bude slučaj, nemačka industrija će zaostati. Nemamo razloga da se plašimo konkurencije u vidu IT kompanija. Ali naše industrijske kompanije ne bi trebalo da tu koknkurenciju shvate olako“, rekao je Denner.\nDenner ipak veruje da je Bosch dobro pripremljen za trend povezivanja. Na primer, kompanija ne samo da je globalni tržišni lider na području za mikromehaničke senzore, nego uz to već godinama razvija i svoje softverske veštine. Bosch Grupa sada zapošljava više od 15.000 softverskih inženjera. Tri hiljade stručnjaka radi samo na „internetu stvari“. Bosch naročito vidi ogroman poslovni potencijal u uslugama koje će nastati kao rezultat povezivanja. „Ukoliko ne želimo da drugi iskoristi ove mogućnosti, onda mi moramo biti još brži i sa manje averzije prema riziku nego što je to ranije bio slučaj“, rekao je Denner. „Naši inženjeri moraju da razmišljaju kao poslovni ljudi u ranijoj fazi nego ranije. Ono što je tehnički izvodljivo ne treba samo da uzbudi naše istraživače, već i naše buduće kupce takođe.“\nNemačka mora da postane odvažnija\nDenner dodaje da velika preduzeća kao što je Bosch moraju da stvore prostor u kojem će preduzeće i preduzetništvo moći da napreduju. Bosch predvodi svojim primerom. Kompanija je uspostavila svoju sopstvenu start-up platformu za nove oblasti poslovanja. Denner je naglasio da, ukoliko će „model Silikonske doline“ zaista da bude put napretka za Evropu, „mi moramo da naučimo da rizikujemo.“ Bosch start-up GmbH pomaže istraživačima kompanije Bosch da postanu uspešni poslovni ljudi. Na primer, vodi računa o stvarima kao što su poslovni prostor, finansiranje i drugi administrativni zadaci. Na taj način se nova preduzeća mogu od samog početka fokusirati na svoj proizvod i dovođenje istog na tržište. Robot za poljoprivredu Bonirob je jedan od prvih proizvoda koji je nastao tim putem. Start-up kompanije Bosch, Deepfield Robotics, je razvilo robota, veličine kompaktnog automobila, kao pomoć za uzgoj bilja i useva.\nNajbolji radni uslovi za kreativne ideje\nU istraživačkom centru koji se širi, postoji mnogo prostora za testiranje poljoprivrednog robota. Pored glavne zgrade, jedanaest zgrada sa laboratorijama i auto-servisima i dve zgrade za održavanje na licu mesta, postoji i moderan poligon za testiranje sistema za asistenciju vozačima. Raspored u pojedinačnim zgradama određivao se putem matrica za umrežavanje. Zasnovana je na analizi intenziteta kojim pojedine discipline razmenjuju međusobno informacije: što bliskije jedinice sarađuju, manja je njihova međusobna fizička udaljenost na novom kampusu.\nMirni kutak i zona za saradnju\nBosch je posebnu pažnju posvetio radnim uslovima u Reningenu. Bez obzira da li se radi unutra ili napolju, istraživači će se susresti sa modernim radnim okruženjem. U suštini, kompletan kampus predstavlja radno mesto. „Moždane vijuge na svežem vazduhu, tehnologija do krajnjih granica – sve ovo je moguće ovde u Reningenu“, rekao je Denner. WiFi konekcije su dostupne u svakom objektu i na svim mestima u okviru lokacije. Laptop, tablet računari i prenos govora putem interneta znače da se posao može obavljati u svakom kutku kampusa. Tumačeći ideju koja je bila vodilja, Denner je rekao: „U Reningenu, našem timu za inovacije nudimo i mirne kutke i zone za saradnju“. Rasporedi kancelarija su dizajnirani na osnovu sveobuhvatne analize procesa inovacija. Kada se istražuju ideje, istraživači moraju da imaju mir i tišinu. Kasnije, razmena i saradnja sa drugima dobija na značaju. Ove faze, kao i želje zaposlenih, razmatrane su prilikom planiranja kompleksa. „Zaposleni žele veću slobodu kako bi svoju kreativnost koristili za istraživanje i razvoj – i manje administrativnih zadataka. Ovo je nešto što su predstavnici zaposlenih aktivno podržali“, kaže Alfred Löckle, predsedavajući centralnim i kombinovanim radnim savetima. „Dani kada se o dizajnu odlučivalo sa vrha su završeni. Naši zaposleni provode dosta vremena na svojim radnim mestima. Jedino je ispravno da i oni treba da imaju pravo glasa kada je u pitanju njihov dizajn.“\nRezultat zajedničkih konsultacija sa svima koji su uključeni je potpuno novi koncept kancelarija. Pored pojedinačnih radnih mesta, karakteriše ga i 270 prostorija za sastanke različitih veličina – što znači da ima dovoljno prostora i za ciljane aktivnosti i za timski rad. U proseku, svaki zaposleni se nalazi na samo deset metara od najbliže prostorije za sastanke, a tako verovatno i od sledećeg inovativnog otkrića.\n» Bezbednost, Industrija » Bosch zvanično otvara novi istraživački kampus u Reningenu\nNečujno kretanje: Opel Grandland X sa Električnim ponognom na sva...


Realizacija projekta „Unaprjeđenje sistema sigurnosti hrane u BiH“ - Agencija za sigurnost hrane Bosne i Hercegovine\nRealizacija projekta „Unaprjeđenje sistema sigurnosti hrane u BiH“\nDr.sci. Džemil Hajrić, direktor Agencije za sigurnost hrane Bosne i Hercegovine i Jan Rosmus, tim lider projekta „Unaprjeđenje sistema sigurnosti hrane u BiH“ održali su 18. juna 2019. godine u Sarajevu radno-konsultativni sastanak na kojem su analizirane ključne aktivnosti koje se provode u okviru navedenog projekta.\nProjekt „Unaprjeđenje sistema sigurnosti hrane u Bosni i Hercegovini, u dijelu koji realizuje Agencija za sigurnost hrane Bosne i Hercegovine u saradnji sa nadležnim organima entiteta i Brčko distrikta BiH, odnosi se na podršku uspostavljanju pilot sistema za kontrolu aditiva u hrani. To obuhvaća više projektnih aktivnosti kao što su revizija propisa u ovoj oblasti, uvođenje novih metoda laboratorijskih analiza aditiva u hrani, odgovarajuće obuke predstavnika nadležnih inspekcijskih organa i laboratorijskog osoblja te izrada kontrolnog programa za nadzor upotrebe aditiva u hrani.\nProjekt je u potpunosti usklađen sa preporukama Evropske komisije u oblasti sigurnosti hrane, a cilj je unaprjeđenje sistema sigurnosti hrane i jačanje uloge nadležnih organa za sigurnost hrane na svim nivoima vlasti u Bosni i Hercegovini. Projekt finansira Češka razvojna agencija, a implementiraju ga Centralni institut za nadzor i kontrolu u poljoprivredi, Brno i Državni veterinarski institut, Prag.\nU okviru projekta provedena je analiza potreba za tehničkim opremanjem laboratorija koje učestvuju u projektu te su održane obuke predstavnika nadležnih entitetskih, kantonalnih i inspekcijskih organa Brčko distrikta BiH koji provode službene kontrole aditiva u hrani.\nDirektor Agencije za sigurnost hrane Bosne i Hercegovine ocijenio je da su aktivnosti koje se provode u okviru navedenog projekta od izuzetnog značaja te je tim lideru projekta uručio zahvalnicu za podršku sistemu sigurnosti hrane u Bosni i Hercegovini.


Prokletstvo “DEVETKE” Milana: Skidaju još od Inzagija! | Restart Magazin\nProkletstvo “DEVETKE” Milana: Skidaju još od Inzagija!\nČuveni broj na dresu slavnog kluba od ovog leta ima novog vlasnika. Ovo je priča o njegovim prethodnicima i velikom teretu koji stavlja na leđa, zajedno sa cifrom “devet”.\nKada se pomene “devetka” Milana, odmah na pamet pada nekoliko imena fudbalskih velikana, kao što su Marko Van Basten, Žorž Vea ili Filipo Inzagi.\nSva trojica su u svoje vreme pisala istoriju italijanskog giganta i ostavila dubok trag među “roso-nerima”.\nPrimera radi, Holanđanin je sa tim brojem tri puta “Zlatnu loptu” (1988, 1989, 1992), Vea je isti podvig ostvario 1995, dok čuveni “Pipo” to nije uspeo, ali je poput Van Bastena sa Milanom bio šampion Evrope 2007. i to u finalu u kojem je proglašen najboljim igračem.\nUkratko, njih trojica su pozlatili tu “devetku”, koja je proteklih godina donosila manje uspeha njihovim naslednicima.\nFoto: Guliver/Getty images/Emilio AndreoliNova “devetka”\nOvog leta, to će pokušati da promeni Poljak Kšištof Pjontek (24), kome u klubu prošle zime nisu dovoljno verovali da bi mu poverili broj “devet”, ali je sjajnim igrama tokom proleća (11 golova na 21) ipak stekao poverenje šefova.\nOstavio je tako dobar utisak da je na njega palo da skine “kletvu” broja “devet”, koja nije donela sreću napadačima Milana još od kada je 2012. “razdužio” Filipo Inzagi.\nZa početak, Inzagijev broj nasledio je Alešandre Pato (29), Brazilac koji je u dresu sa brojem “sedam” postao novo Milanovo čudo, ali je sa “devetkom” na leđima odigrao samo jednu, svoju poslednju sezonu među “roso-nerima”. Tačnije, taj broj je nosio tek polusezonu, tokom koje je dao samo dva gola, pa otišao u Korintijans.\nNaredna “devetka” Milana bio je Alesandro Matri (34), koji je 2013. dočekao da se iz Juventusa vrati u klub u kojem je ponikao, ali je na San Siru postigao samo jedan gol u 19 nastupa.\nPosle njega, poverenje stručnog štaba dobio je Matija Destro (28). On je došao među “roso-nere” u januaru 2015. godine na pozajmicu iz Rome, ali se zadržao samo polusezonu. Sa čuvenim brojem na dresu postigao je tri gola na 15 nastupa, pa prešao u Bolonju.\nSledeće ime je verovatno najzvučnije u ovom nizu, jer je naredna “devetka” bio Fernando Tores (35), u pokušaju da posle Čelsija krene ispočetka. Nažalost, nije uspeo, jer je na San Siru takođe proveo samo šest meseci, posle kojih se vratio u Atletiko Madrid.\nNjegov učinak u Milanu u prvom delu sezone 2014/15 bio je veoma “mršav” – 10 utakmica i samo jedan gol.\nPosle Španca, stigao je i Luiz Adrijano (32), ofanzivac koji je stigao kao jedan od nosilaca igre Šahtjora i reprezentativac Brazila, a sa “devetkom” Milana je postigao šest golova u sezoni 2015/16, pa je promenio tu cifru u “sedmicu”. Sa njom je imao još manje uspeha – sedam utakmica (simbolično) i NULA golova.\nOnima koji ne prate pažljivo Seriju A verovatno je i promaklo da je naredna “devetka” Milana bio Đanluka Lapadula (29), centarfor koji je stigao iz Peskare za obeštećenje od devet miliona i godišnju platu od milion evra.\nKao i još nekoliko igrača sa ovog spiska, ni on se nije dugo zadržao među “roso-nerima”, jer je narednog leta otišao u Đenovu posle osam golova na 29 mečeva. Najpre je bio pozajmljen “grifonima”, a zatim je definitivno napustio Milan.\nPosle Italijana, šansu je dobio Andre Silva (23), tada tek svršeni đak Portove akademije i igrač kome i dalje predviđaju daleki domet. I on se uhvatio “u borbu” sa čuvenim brojem i sa njim imao više sreće u Ligi Evrope (osam golova) nego u Seriji A (samo dva).\nZa kraj, poslednji Pjontekov prethodnih je takođe veliki centarfor, Gonzalo Iguain (31). On je došao na San Siro iz Juventusa nakon prelaska Kristijana Ronalda u “Staru damu”, a u pola godine pre transfera u Čelsi nije ostavio dubok trag.\n“Pipita” je za Milan odigrao 22 utakmice, dao osam golova i otišao u London na poziv Mauricija Sarija…\n← Turski đubretari sakupljali bačene knjige i napravili sebi biblioteku\nVimbldon: Koliko bi vas koštalo da uživo gledate Đokovića →


Zavod za zapošljavanje Republike Srpske – Karta Za Posao\nJU Zavod za zapošljavanje Republike Srpske će (koristeći svoju institucionalnu ulogu i raspoložive baze podataka) identifikovati, informisati i animirati potencijalne korisnike, te učestvovati u promociji projekta kao atraktivne prilike za samozapošljavanje u ciljnoj regiji.\nZavod za zapošljavanje Republike Srpske je Javna ustanova osnovana u skladu sa Zakonom o posredovanju u zapošljavanju i pravima za vrijeme nezaposlenosti ("Službeni glasnik Republike Srpske", broj 30/10).\nZavod posreduje između poslodavaca i nezaposlenih lica kako bi pružio pomoć nezaposlenima da u što kraćem roku nađu posao i prilagode svoje kvalifikacije i vještine zahtjevima na tržištu rada, kao i da im obezbjede odgovarajuću materijalnu sigurnost u periodu trajanja nezaposlenosti.\nMisija Zavoda u dijelu pružanja usluga poslodavcima odnosi se na obezbjeđenje odgovarajućih ljudskih potencijala za uspješno poslovanje njihovih organizacija.\nZavod za zapošljavanje Republike Srpske čine centralna služba, šest filijala i 58 biroa.


Stravična nesreća kod Banatskog Novog sela: Poginuo vozač renoa, dvoje povređeno\nJedna osoba je poginula a dve su teško povređene u saobraćajnoj nesreći koja se danas oko 10:30 dogodila na putu Pančevo-Vršac, u blizini Banatskog Novog Sela.\nNesreća se dogodila kada je mladić iz Banatskog Novog Sela koji je upravljao automobilom marke „pežo 206“, obilazeći kolonu vozila, direktno sudario sa automobilom „reno talija“ rumunskih registarskih oznaka koje mu je dolazilo u susret.\nVozač „pežoa“ je, pokušavajući da obiđe kolonu, zakačio „fijat punto“ koji se nalazio u njoj, a potom se odbio i sudario s „renoom“, izjavili su svedoci, a prenose srpski mediji.\n„Udar je bio toliko silovit da je vozač ‘renoa’, starije životne dobi, preminuo na licu mesta, dok je žena koja je bila suvozač hitno prevezena u pančevačku Opštu bolnicu s teškim povredama. Ona je trenutno u operacionoj sali i najverovatnije nije životno ugrožena. Vozač ‘pežoa’ pretrpeo je izuzetno teške povrede i lekari se bore za njegov život“, izjavio je načelnik pančevačke Hitne pomoći Miroslav Tepšić.\nPolicija obavlja uviđaj, a saobraćaj se na toj deonici međunarodnog puta ka Vršcu odvija otežano jednom kolovoznom trakom.


Vesti online / Sport / Fudbal / Berluskoni: O Siniši na kraju sezone\nBerluskoni: O Siniši na kraju sezone\nPredsednik Milana Silvio Berluskoni je rekao da je razočaran igrom ekipe Siniše Mihajlovića posle remija sa Lacijom (1:1) u Seriji A i ponovio da će na kraju sezone doneti odluku oko ostanka srpskog trenera.\nTrener Milana Siniša Mihajlović\n- Veoma sam razočaran kako Milan igra ove sezone, nadam se da će se situacija promeniti. O mogućoj promeni trenera odlučićemo po završetku sezone - rekao je Berluskoni, a prenosi Fudbal Italija.\nMihajlović se ponovo našao na udaru kritika posle remija na "San Siru" zbog nove blede partije "rosonera" i propuštene šanse da se upusti u borbu za mesto koje vodi u kvalifikacije u Ligu šampiona. Sve češće se spominje da će na leto Berluskoni smeniti Mihajlovića, a kao potencijalni naslednici se navode Kristijan Broki, Euzebio Di Frančesko i Roberto Donadoni.\nFudbaleri Milana se nalaze na šestom mestu na tabeli Serije A sa 49 bodova.\nFUDBAL Milan smenio Mihajlovića, Broki novi trener!\nFUDBAL Miha o otkazu: Miran sam, imam široka ramena\nFUDBAL Pretnje smrću, pritisak, Mihajlović pred otkazom...\nFUDBAL Berluskoni: Mihajlović možda i ostane!


Vlada TK: Osuđujemo vandalski čin prema predsjedavajućem Skupštine TK – Radio Feral\nVlada TK: Osuđujemo vandalski čin prema predsjedavajućem Skupštine TK\n11/11/2020 11/11/2020 Mirsad Zulic\t0 Comments\nPremijer i Vlada Tuzlanskog kantona najoštrije osuđuju sinoćnji vandalski čin ispisivanja znaka „4 S“ i pogrdnog naziva „četnik“ na vozilu predsjedavajućeg Skupštine Tuzlanskog kantona Žarka Vujovića.\nOvakvim djelima, koji za cilj imaju provokaciju, nema mjesta u Tuzli i Tuzlanskom kantonu, sredini koja je i u najtežim ratnim okolnostima njegovala toleranciju i različitost mišljenja.\nNedopustivo je da se bilo ko, samo zato što ima drugačije stavove, stigmatizira i vrijeđa.\nPosebno je to nedopustivo, imajući u vidu ogroman doprinos kojeg je predsjedavajući Vujović dao na sportskom planu, ali i toleranciju koju je njegovao kasnije u političkom životu obnašajući dužnosti u Gradskom vijeću Tuzle.\nVlada Tuzlanskog kantona, sa mnom na čelu, zahtijeva od policijskih, istražnih i pravosudnih organa da u najkraćem roku pronađu i kazne počinioce ovog gnusnog čina, te time pokažu da su Tuzla i Tuzlanski kanton drugačiji od drugih sredina i da prema ovakvim aktivnostima, koje šire vjersku, rasnu, spolnu ili bilo kakvu drugu netrpeljivost, imamo nultu toleranciju.\n(Odjeljenje za informisanje Vlade TK)\n← Općinski načelnik pomogao OŠ Rainci i Memići\nRadnici telekom operatera iz Federacije BiH u štrajku →\nManifestacija u povodu dodjeljivanja priznanja učenicima\n22/11/2016 Mirza Musanovic\t0\nNa Univerzitetu u Tuzli počelo testiranje elektronske prijave ispita\n21/05/2022 21/05/2022 Mirsad Zulic\t0\nPrvih 30 uposlenika UKC Tuzla primili vakcine AstraZeneca\n12/03/2021 12/03/2021 Mirsad Zulic\t0


Zakon o privremenom uređivanju načina isplate penzija - Stranica 3 od 7 - Penzin\nPočetna Zakon o privremenom uređivanju načina isplate penzija\nOznaka: Zakon o privremenom uređivanju načina isplate penzija\nUSPS: Povodom ukidanja Zakona o privremenom uređivanju načina isplata penzija\nPovodom najavljenog ukidanja Zakona o privremenom uređivanju načina isplata penzija, Udruženje sindikata penzionera Srbije (USPS) objavilo je Saopštenje koje u nastavku prenosimo.\nUSPVLS: Manipulacije u najavama ukidanju zakona o smanjenju penzija\nPredsedništvo Udruženja sindikata penzionisanih vojnih lica Srbije, povodom najava ukidanja Zakona o privremenom uređivanju načina isplate penzija, izdalo je saopštenje za javnost koje u celosti prenosimo.\nU ponedeljak, 6. avgusta 2018. godine, penzioneri i poslanici Narodne skupštine Srbije prošetali su zajedno do Ustavnog suda gde su predali akt za Pokretanje postupka ocenjivanja ustavnosti, usklađenosti i saglasnosti sa međunarodnim konvencijama Zakona o privremenom uređivanju načina isplate penzija. Prenosimo saopštenje Udruženja penzionisanih vojnih lica Srbije, organizatora ove akcije. Udruženje sindikata penzionisanih vojnih lica Srbije...\nUdruženje sindikata penzionisanih vojnih lica Srbije (USPVLS) organizovalo je izradu i potpisivanje, od strane narodnih poslanika, akta za Pokretanje postupka ocenjivanja ustavnosti, usklađenosti i saglasnosti sa međunarodnim konvencijama Zakona o privremenom uređivanju načina isplate penzija. Evo kompletne sadržine tog akta USTAVNI SUD REPUBLIKE SRBIJE BEOGRAD PREDMET: Pokretanje postupka za ocenu ustavnosti Zakona o privremenom uređivanju...\nUdruženje sindikata penzionisanih vojnih lica Srbije (USPVLS) nastavlja kampanju “Stavimo tačku na pljačku penzionera”, do poništenja Zakona o privremenom uređivanju načina isplate penzija, akcijom “Narodni poslanici i penzioneri zajedno pred Ustavnim sudom Srbije”. Portal Penzin prenosi poziv USPVLS-a civilnim i vojnim penzionerima. Udruženje sindikata penzionisanih vojnih lica Srbije nastavlja kampanju “Stavimo tačku na pljačku penzionera”, do poništenja...\nNećemo zareze. Stavimo tačku na pljačku penzionera\nUSPVLS najavio je protest u Beogradu na koji su pozvani kako vojni, tako i civilni penzioneri, kao i zaposleni građani koji su svesni da je potrebno zaštititi penzijski sistem od daljeg urušavanja. Prenosimo saopštenje u celini. Udruženje sindikata penzionisanih vojnih lica Srbije (USPVLS), uz podršku sindikata i udruženja penzionera i sindikata zaposlenih, zakazalo je protest...\n04.04.2020.Anketa Penzina Kupovina u zoru


Dodatni fond za podršku povratnicima u BiH\n12 januar, 2006\nKomisija za izbjegla i raseljena lica BiH donijela je odluku o osnivanju Podfonda za interventnu pomoć povratnicima, čiji je cilj pružanje podrške samoodrživom povratku.Osnivanje ovog podfonda, podržao je i Visoki Predstavnik za BiH, Paddy Ashdown.\nMinistar za ljudska prava i izbjeglice BiH Mirsad Kebo rekao je danas novinarima da u narednih 60 dana radna grupa treba da pripremi podzakonske akte i procedure na osnovu kojih će od donatora, posebno onih iz međunarodne zajednice, biti prikupljanja finansijska sredstva, koja će potom na transparentan način biti upućivana ekonomski najugroženijim povratnicima.Vijeće ministara, bi u ovoj godini, za ovaj projekat planiralo kroz budžet, izdvojiti pola miliona maraka.\n"Ova odluka je dodatni doprinos održivom povratku", rekao je Kebo i podsjetio da se u BiH do sada vratilo više od milion izbjeglica, čija su imovinska prava ostvarena u procentu od 99,4 odsto.\nIdeja o osnivanju ovog podfonda najprije je predstavljena ambasadorima akreditovanim u BiH i predstavnicima međunarodnih organizacija, od kojih se očekuje da finansijski pomognu ovaj projekat.\nVisoki predstavnik u BiH Pedi Ešdaun čestitao je domaćim vlastima što su uspjele u samo šest mjeseci ideju pretvoriti u konkretan projekat, dodavši da će sa svojom suprugom u ovaj fond priložiti 1.500 KM.


Objavljeno:27. decembara 2019.\nMinistar finansija u Vladi Republike Srbije Siniša Mali izjavio je za agenciju Blumberg da Vlada Srbije teži ka tome da privredni rast udvostruči u naredne tri godine, sa 3,5 odsto koliko je sada na 7 odsto, a to u velikoj meri zavisi od najmanje 10 milijardi evra vrednih infrastrukturnih projekata koji su uključeni u novi ekonomski plan „Srbija 2025“.\n„Stope rasta su naš ključni izazov“, rekao je Mali i dodao da Srbija planira da iskoristi međunarodna tržišta obveznica kako bi finansirala neke od tih projekata iz ekonomskog plana Srbija 2025, dok zemlja izlazi iz uspešno sprovedenog perioda konsolidacije i štednje.\n„Uzimajući u obzir da je najnovija evroobveznica došla sa prinosom od 1,25 odsto, mislim da su uslovi takvi da bismo trebali da se zadužujemo na tržištu“, rekao je Mali i dodao da Ministarstvo ne isključuje ni mogućnost zaduživanja kroz plasiranje obveznica u Kini.\nPrema njegovim rečima, najmanje milijardu evra potrošnje biće predviđeno za smanjenje zagađenja, što će stvoriti pravu priliku za prvu emisiju zelenih obveznica i omogućiti Srbiji da pokaže posvećenost i spremnost za rešavanje problema životne sredine.\nMali ocenjuje da će prodaja obveznica sa dužim rokom dospeća i povećanim sekundarnim trgovanjem pomoći Srbiji da se kvalifikuje za Evroklir, što je još jedan korak koji bi mogao da podstakne potražnju i smanjenje troškova.\nDug Srbije u lokalnoj valuti verovatno će u prvoj polovini 2020. godine ući u jedan od JP Morgan indeksa za tržišta u razvoju, a nakon što je u prvom kvartalu stavljen na listu za praćenje.\nKako se navodi, Vlada Srbije planira da prikupi dve milijarde evra od globalne prodaje obveznica i 312 milijardi dinara (2,7 milijardi dolara) na domaćem tržištu sledeće godine, što je neznatno manje od ovogodišnjeg programa.\nKako Mali kaže, većina potrošnje za infrastrukturu u narednih pet godina biće finansirana iz sredstava prikupljenih na međunarodnom tržištu kapitala, uključujući pomenutu zelenu obveznicu.


Prekinuta vanredna sednica Skupštine Kosova o programu nove vlade\nNa zahtev opozicionih partija, pokreta Samoopredeljenje i Demokratskog saveza Kosova, u nedelju je održana, te ubrzo prekinuta, vanredna sednica o programu izabrane vlade Ramuša Haradinaja.\nSednici nisu prisustvovali članovi nove vlade, te je jedan deo opozicije tražio da se sednica u tom slučaju prekine i nastavi narednih dana, kada izabrana vlada bude bila u sali.\nOpozicija je kritikovala izlaganje Ramuša Haradinaja, koji je u subotu rekao da će detaljniji program vlade predstaviti narednih dana.\nOpozicija je kritikovala vladu i što je dozvolila da zavisi od Beograda, odnosno od Srpske liste, i što su toj listi ustupili Ministarstvo poljoprivrede, te dodala da je za žaljenje što je dopušteno da se na Kosovu vrati uticaj Beograda.\nNa zahtev nekoliko poslanika opozicije, predsednik Skupštine Kadri Veselji prekinuo je sednicu.\nNova vlada na čelu sa Ramušem Haradinajem izabrana je u subotu uveče.


Skupština Crne Gore o Zakonu o slobodi vjeroispovijesti - BIGportal.ba\nSkupština Crne Gore održaće sednicu na kojoj se očekuje da budu usvojene izmene spornog Zakona o slobodi veroispovesti, tačno godinu dana nakon što je on donet.\nKoordinator Pravnog saveta Mitropolije crnogorsko-primorske Velibor Džomić ocenio je da su izmenjene i dopunjene sve diskriminatorne i neustavne odredbe.\nKako ističe, izmenjenom i dopunjenom zakonu, po usvajanju, treba dati šansu određ‘eno vreme, a o novom zakonu se može i treba govoriti posle toga\n“Predlogom zakona se poštuje stečeni pravni subjektivitet Crkve i ostalih verskih zajednica, a propisano je da se imovinsko-pravni sporovi izmeÄ‘u države sa jedne i crkava i verskih zajednica sa druge strane isključivo mogu rešavati u parničnim postupcima pred nadležnim redovnim sudovima. Svetinje su na taj način dobile sudsku zaštitu”, rekao je Džomić za Tanjug.\nPrema njegovom objašnjenju, na bazi pravnih principa i jedinstvenog pravnog poretka reguliše se pitanje upisa crkava i verskih zajednica u Jedinstvenu evidenciju verskih zajednica, a sve verske zajednice koje su upisane u Jedinstvenu evidenciju imaju isti pravni subjektivitet i nema razlike među njima u pravnom smislu.\nSporni crnogorski zakon izazvao je mnogo polemika u javnosti, a prema ocenama analitičara, osim što je produbio podele i podstakao revolt sveštenstva i vernika SPC, izražen i kroz višemesečne litije, njegovo usvajanje ključno je uticalo na opredeljenje gradjana Crne Gore da nakon tri decenije na vlasti Demokratska partija socijalista ode u opoziciju.


Doček Nove godine 2018: Izmene u saobraćaju - Dan u Beogradu\nNaslovna » BG servis » Doček Nove godine 2018: Izmene u saobraćaju\nDoÄek Nove godine 2018: Izmene u saobraÄ‡aju\nDoček Nove godine 2018: Izmene u saobraćaju\nNeko drugi 31. decembar 2017. BG servis Postavite komentar\nU okviru manifestacije Beogradska zima biće organizovan Gradski doček Nove godine 2018, a tim povodom predviđene su i izmene u saobraćaju.\nDo ponedeljka, 1. januara u 2.00 ujutru i od 31. decembra od 17.00 do 1. januara u 4.00 – za saobraćaj će biti zatvoren Bulevar kralja Aleksandra (između Resavske i Takovske), Trg Nikole Pašića (do Terazija), Dečanska (od Trga Nikole Pašića do Terazijskog tunela) kao i ulice Kneza Miloša i Takovska (od Kralja Milana do Kosovske).\nZbog zatvaranja ulica, GSP Beograd menja svoje linije u to vreme…\nIzmene u saobraćaju, 31. decembra i 1. januara\n🚍 Trolejbuske linije 40 i 41 biće ukinute u tom periodu, a uspostavlja se autobuska linija 41A na relaciji Admirala Geprata – Banjica 2. Na liniji će raditi šest autobusa i to na trasi Admirala Geprata – Kneza Miloša, Savska, Drinska, Sarajevska, Hajduk Veljkov venac – Balkanska (u smeru ka terminusu „Admirala Geprata“) – Bulevar kneza Aleksandra Karađorđevića – Crnotravska – Neznanog junaka – Paunova – Banjica 2.\n🚍 Autobusi EKO 1 neće saobraćati.\n🚍 Autobusi na liniji 23, u oba smera, saobraćaće: 27. marta – Beogradska – Trg Slavija, Nemanjina – Kneza Miloša – Bulevar vojvode Mišića i dalje redovnom trasom.\n🚍 Vozila sa linije 24, u oba smera, saobraćaće: Trg republike – Makedonska – Braće Jugovića – Bulevar despota Stefana – Džordža Vašingtona – 27. marta – Beogradska – Njegoševa i dalje redovnom trasom.\n🚍 Autobusi sa linije 26, u oba smera, saobraćaće: Trg republike – Makedonska – Braće Jugovića – Bulevar despota Stefana – Džordža Vašingtona – 27. marta – Kraljice Marije – Ruzveltova – Bulevar kralja Aleksandra i dalje redovnom trasom.\n🚍 Autobusi sa linije 27, u oba smera, saobraćaće: terminus „Trg republike“ – Bulevar despota Stefana – Džordža Vašingtona – 27. marta – Kraljice Marije – Ruzveltova i dalje redovnom trasom; promenu smera kretanja vozila će obavljati oko parka ispred Doma Vojske Srbije.\n🚍 Vozila sa linija 37 i 44 u oba smera, saobraćaće: Trg republike – Makedonska – Braće Jugović – Bulevar despota Stefana – Džordža Vašingtona – 27. marta – Beogradska – Trg Slavija – Nemanjina – Kneza Miloša i dalje redovnim trasama.\n🚍 Vozila sa linije 58, u oba smera, saobraćaće: Bulevar despota Stefana (Poenkareova u smeru ka terminusu Pančevačkom mostu) – Cvijićeva – Takovska – 27. marta – Beogradska – Trg Slavija – Nemanjina – Kneza Miloša i dalje redovnom trasom.\n🚍 Autobusi sa linije 74, u oba smera saobraćaće: Kneza Miloša – Nemanjina – Trg Slavija – Beogradska – Bulevar kralja Aleksandra i dalje redovnom trasom.\n🚍 Vozila sa linije 26N, u oba smera, saobraćaće kao i vozila sa dnevne linije 26.\n🚍 Autobusi sa linije 37N, 56N i 511N saobraćaće kao i vozila sa dnevnih linija 37 i 44. Za polazno stajalište na terminusu Trg republike koristiće stajalište u Makedonskoj, zajedno sa noćnim linijama 68N, 301N i 603N.\n🚍 Vozila sa linija 202N i 301N, u oba smera, saobraćaće kao i vozila sa dnevne linije 27. (danubeogradu.rs)\nTagoviautobusi beograd beogradska zima bg servis centar grada gradski doček nove godine gsp beograd nova godina nova godina 2018 saobraćaj zima u beogradu\nPrethodni Nova godina kuca na vrata: Ovo je pravi trenutak za savršenu jelku\nSledeći Kuća legata: Američki pop art


Važno povezivanje ruskih i srpkih kompanija - PKS-RPK Novi Sad\nNa poslovni forum u okviru Dana Beograda u Moskvi došlo je oko 40 predstavnika kompanija iz različitih oblasti, a v.d. direktora PKS – Privredne komore Beograda Milivoje Miletić kaže da je važno da se što više kompanija poveže.\n-Da bismo nastavili trend povećanja obima i kvaliteta saradnje velika je obaveza privrednih komora Moskve i Beograda da, pre svega sektorski, pokušamo da što je moguće više kompanija povežemo – rekao je Miletić Tanjugu.\nKako kaže, nije važno samo da se, kad je reč o povezivanju, primenjuju klasični kupoprodajni oblici saradnje, već da se pokušaju povezati i kada je reč o razmeni visokih tehnologija.\n-Danas su svi ovde videli da i Srbija ima šta da ponudi. Nas nema na ovom trzištu, kada su u pitanju inofmaciono-komunikacione tehnologije, a Rusija raspolaže sa tehnologijama koje su danas značajne u oblasti industrije. Upravo povezicanjem i korišćenjem visokih tehnologija možemo podići konkuretnost naše privrede na drugim tržištima – rekao je Miletić.\nOn je istakao da su Rusi pre svega zainteresovani za naše poljoprivredne prozivode, voće i povrće.\n-Ovde je došlo oko 40 kompanija iz svih sektora privrede. Mi smo napravili početne analize i naša je obaevza da edukujemo naše proizvođače kako bi im dostupnost ruskog tržišta bila još veća – zaključio je Miletić.


Popović: Brisel pogazio sve vrijednosti – Zvornik Danas\nNaslovna/VIJESTI/Ex-Yu/Popović: Brisel pogazio sve vrijednosti\nIgor Golubović Send an email 24. novembra 2016\nLider Srpske narodne stranke /SNP/ Nenad Popović uputio je pismo glavnom uredniku „Raša tudej“ Margariti Simonjanoj sa porukom ohrabrenja i podrške, poručivši da ova medijska kuća i „Sputnjik“ izdrže progon najviše institucije EU, koja je njihovo izvještavanje izjednačila sa širenjem propagande „Islamske države“.\nPopović je naveo da vjeruje da većina građana Srbije podržava ova dva medija i istakao da usvajanje Rezolucije u Evropskom parlamentu u kojoj se izvještavanje „Sputnjika“ i televizije „Raša tudej“ kvalifikuje kao propaganda predstavlja grubo kršenje slobode govora i mišljenja, kao osnovnih demokratskih i civilizacijskih vrijednosti.\n„Ovaj napad institucija EU na slobodne medije ukazuje da EU više nema ni kapacitet, ni kredibilitet da sebe naziva bastionom i zaštitnikom demokratskih vrednosti i ljudskih prava i sloboda“, kaže Popović.\nPrema njegovim riječima, Brisel je na ovaj način posegao za instrumentima represije koje koriste totalitarni režimi, i to u trenucima kada osjete da im se bliži krah.\n„Žalosno je što na ovakav način EU ulazi u terminalnu fazu svog postojanja, gazeći vrednosti na kojima je nekada počivala, a koje su joj ostavili u zalog svi oni koji su dali svoje živote u Drugom svjetskom ratu da bi Evropa danas živjela u miru i slobodi, a među njima je bilo najviše Rusa i Srba“, poručio je Popović.\nOn je poželio redakcijama navedenih medijskih kuća da istraju u borbi za istinu i pravdu, uz riječi da bi takvi incidenti trebalo da ih ohrabre i dodatno motivišu da nastave da rade svoj posao predano i profesionalno, u interesu očuvanja demokratije, mira i stabilnosti u svijetu.\nevropski parlament nenad popović ruski mediji\nRazmotriti mogućnost zaštite domaće proizvodnje\nSkupština opštine Zvornik usvojila Izvještaj o poplavama


Za udes kod Ljiga u kome je njegov vozač Vićentije Savić teško povređen, a on prošao sa ugruvotinama, Emir Kusturica je okrivio putare.\nKusturica za saobraćajnu nesreću orkvio putare\n- Moj vozač je povređen i hospitalizovan, ja sam ugruvan. Osećam se tako da sam već nastavio da radim, ali ne znam kako se osećaju stručnjaci koji su izveli takav građevinski "poduhvat" na Ibarskoj magistrali. To što su uradili - u najmanju ruku je bahato, nestručno i pogubno, jer saobraćajnom signalizacijom novouspostavljenu "lakat" krivinu najavili su znakom koji se nalazi na samoj krivini. To je trebalo signalizirati bar 200 metara pre izmenjene trase puta, a ne na samom početku izmenjene trase - poručio je Kusturica za "Blic".\nKustin "mercedes" sleteo sa krivine na obilaznici oko Ljiga\nOn je sinoć krenuo za Beograd kako bi se ukrcao u avion za Moskvu. Na zaobilaznici kod Ljiga "mercedes" koji je vozio Savić izleteo je sa krivine, 20-ak metara se kretao podlogom od nasutog kamena i zakucao u zemljani bedem. Savić, jedan od najpoznatijih srpskih reli vozača, zadobio je prelom grudne kosti, zbrinut je u valjevskoj bolnici odakle je prebačen u Užice.\nAutomobil sleteo sa kamenog bedema na zemljani nasip\n- Moji advokati će preduzeti nešto - ne samo da bi se sankcionisala nestručnost koja je mog vozača i mene mogla koštati glave, nego će, nadam se, otkloniti neshvatiljive propuste i sprečiti moguće nove nesreće - poručio je reditelj.\nPretučen vozač autobusa na Karaburmi: Zadobio povrede glave, prevezen u urgentni centar\nUDES KOD KOVILOVA Izgubio kontrolu nad vozilom, pa presekao banderu


Evropske banke aktivne u poreskim rajevima uprkos skandalima | Nova Ekonomija\nEvropske banke aktivne u poreskim rajevima uprkos skandalima\nEvropske banke nisu umanjile svoje poslovanje u poreskim rajevima, uprkos više skandala koji su obelodanili sumnjive prakse koju multinacionalne kompanije koriste da izbegnu poreze, navodi se u studiji koju prenosi Euractiv.\nVodeće evropske banke svake godine knjiže 20 milijardi evra, odnosno 14 odsto svog ukupnog profita, u podružnicama koje operišu u 17 teritorija sa posebno povoljnim poreskim režimima, navodi Poreska opservatorija EU.\nKonkretne lokacije uključuju Bahame, Britanska Devičanska ostrva, Kajmanska ostrva, Džerzi i Gernzi, Gibraltar, Hong Kong, Makao, Panamu i zemlje članice EU Maltu i Luksemburg.\nTaj procenat je ostao stabilan od 2014. godine kada je talas otkrića, poput Panamskih papira, razotkrio načine na koje kompanije i pojedinci izbegavaju porez.\nOpservatorija, na čijem je čelu profesor Univerziteta Berkli i poreski stručnjak Gabriel Zakman, pregledala je podatke koje je objavilo 36 finansijskih institucija u periodu 2014. do 2020. godine, sa posebnim osvrtom na velike banke kao što su HSBC, Deutsche Bank i Societe Generale.\n"Za HSBC, najveći deo profita (iz poreskih rajeva) dolazi samo iz jednog utočišta (Hong Kong), dok je u drugim slučajevima uključeno više poreskih oaza", navodi se.\nHSBC je proglašen vodećim u ovoj praksi, sa više od 62 odsto dobiti pre oporezivanja koja je knjižena u poreskim oazama između 2018. i 2020. godine, u poređenju sa 49,8 odsto (koji knjiži) italijanski Monte dei Paschi, koji je zauzeo drugo mesto.\n"Dobit koju banke knjiže u poreskim rajevima je nenormalno visoka: 238.000 evra po zaposlenom, za razliku od oko 65.000 evra u zemljama izvan (njih)", navodi se u izveštaju.\nStudija je objavljena dok su pregovori o međunarodnom okviru za oporezivanje multinacionalnih kompanija, koji podržavaju G20 i OECD, u toku.\nPlan bi uveo poreski prag od 15 odsto na dobit najvećih međunarodnih kompanija, iako bi finansijski sektor mogao biti isključen u konačnom kompromisu.


Litvanci, poslušajte selektora, Srbija će vam biti zahvalna! - Sportske.net\nIako Litvanija nema baš nikakve šanse da se plasira na Evropsko prvenstvo, obećava borbu u Portugalu.\nMitar na koti 31, kako sada izgleda tabela najboljih strelaca?Gde su Mitrovićeve granice i koji novi nadimak bi mogli da dobiju ''Orlovi''? (TVITOVI)Čekamo senzaciju, ovo je mogući put Srbije do Evropskog prvenstva!Tumba kritičan, neke stvari više neće da trpi?Ima nade za Srbiju, Portugalci nam od večeras beže samo bod!\nLitvanija je ponovo namučila Srbiju, ali su gosti slavili 2:1 i tako zadržali teorijske nade da će se plasirati na Evropsko prvenstvo.\nDa bi se to desilo, Portugal treba da izgubi jednu od sledeće dve utakmice, protiv Luksemburga ili Litvanije kod kuće.\nSelektor baltičkog tima Valdas Urbonas obećava da će njegov tim dati sve od sebe\n"Nema veze što Litvaniji ostaje samo jedna utakmica u gostima i bez obzira što imamo samo jedan bod i nemamo teorijske šanse da idemo na Evropsko prvenstvo, takva je profesija, trudimo se da igramo svaku maksimalno i trudićemo se da tu poslednju odigramo maksimalno i da probamo da izvučemo što bolji rezultat", obećao je Urbonas srpskim novinarima.\nŠto se tiče same utakmice, bio je kratak...\n"Apsolutno sam zadovoljan svojom ekipom, dali smo 110 odsto i nemam nikakvih primedbi, cela ekipa je igrala dobro, po planu, dali su sve od sebe. Jedino čime sam razočaran je krajnji rezultat, nadao sam se da može da bude nerešeno, ali, eto, nije. Uočljiva je razlika između ove dve reprezentacije: pogledajte u kojim klubovima igraju srpski igrači. Litvanski ili ne igraju nigde ili igraju u znatno nižim kategorijama", rekao je Urbonas.\nKo vam se posebno sviđa u timu Srbije?\n"Ova ekipa je malo različita od one koja je igrala u Beogradu. Fali Tadić, koji mi se posebno sviđa, jer daje boju celom timu. Ali, i Mitrović, pogledajte kakav je njegov prvi gol, iz toga se vidi kakav je igrač i koliko daje timu. Po mom mišljenju, Tadić i Mitrović su najbolji igrači Srbije", rekao je Urbonas.


Podgoricom - datum: 2017-11-26 ZDENKA POPOVIĆ (DEMOKRATE) O BUDŽETU GLAVNOG GRADA ZA 2018. GODINU\nPopović u gradskom parlamentu Kriju deficit od devet miliona eura\nNacrt odluke o budžetu Glavnog grada za 2018. godinu je odraz svojevrsne manipulacije i pokušaj da se finansijska situacija u Glavnom gradu prikaže boljom nego što jeste, ocijenila je Zdenka Popović, odbornik Demokrata. Kao razlog tome ona navodi predstojeće izbore u Podgorici i pokušaj da se nađe opravdanje za sva predizborna obećanja koja inače iz godine u godinu slušamo od izvršne vlasti Glavnog grada.\n–Dokaz za to je činjenica da se prihodi prikazuju u nerealnom iznosu od 60,5 miliona eura računajući sredstva koja se prenose iz 2017. godine, a koja su već za 2017. godinu prikazana kao prihod budžeta za tu godinu i kreditna sredstva u iznosu od pet miliona eura iako je Zakon o budžetu i fiskalnoj odgovornosti to dozvolio. Treba napomenuti da će taj i svaki drugi kredit vraćati svi građani Podgorice. Na ovaj način se istovremeno i prikriva činjenica da je deficit budžeta za 2018. godinu u iznosu od 9 miliona 15 odsto što je nedopustivo i nije u skladu sa Zakonom o budžetu i fiskalnoj odgovornosti. Posebno je pitanje da li je Ministarstvo finansija do 31. oktobra dozvolilo prekoračenje limita od 10 odsto za pokriće deficita ili se ponovo predviđa prihod od prodaje imovine u iznosu od 3,95 miliona eura iako je poznato da se ovoliko nije prihodovalo po osnovu prodaje imovine od dolaska gradonačelnika Slavoljuba Stijepovića na čelo izvršne vlasti u Podgorici 2014. godine pa do prvih šest mjeseci ove godine – navela je Popović.\nOna je dodala da se za pokriće deficita ponovo predviđaju sredstva koja se prenose iz 2017. godine i kreditna sredstva od pet miliona eura.\n– Postavljam pitanje odgovornim iz izvršne vlasti gdje su utrošena sredstva u iznosu od 4,5 milona eura koja su bila namijenjena za kapitalne projekte? Da li su utrošena na isplatu obaveza iz predhodnog perioda? Građani moraju biti upoznati sa činjenicom da je za 2016. godinu i za 11 mjeseci 2017. godine ukupan iznos sredstava koji je po tužbama koje su pokrenuli službenici i namještenici, a koje se odnose na radne sporove, isplaćeno preko 2 miliona eura. Od dolaska gradonačelnika Stijepovića do danas podnijeto je 1.429 tužbi po ovom osnovu. Zašto nije niko iz izvršne vlasti našao način da se sporazumno riješe sporovi sa službenicima i namještenicima a ne da se plaćaju kamate i ogromni troškovi sudskih sporova i na taj način nedomaćinski potroši novac građana Podgorice – navodi Popović.\n– Zdenka Popović ukazuje da se najviše manipuliše sa planiranim iznosom sredstava za kapitalne projekte. Za 2018. godinu je za tu namjenu planirano 24,8 miliona eura. Podsjećam da je po podacima odgovornih iz Glavnog grada za kapitalne projekte iz Strateškog plana razvoja Podgorice od 2012-2017. godine iz budžeta Glavnog grada utrošeno nešto malo više od 23 miliona eura, a svake godine se za kapitalni budžet planira od 20 do 24 miliona eura. Ovo je jedan od dokaza da niti ima vizije razvoja grada niti kvalitetnih projekata. Građani Podgorice već odavno prepoznaju samo šminku i pokušaj da se jeftinim trikovima uoči lokalnih izbora u Podgorici prikaže fiktivni razvoj grada – dodaje Popović.N.S..


EL NINJO "kriv" za vreme ove zime u Srbiji | Skandalozno\nEL NINJO “kriv” za ovakvo vreme ove zime u Srbiji: Februar topao, u martu sneg?!\nIako ni godišnja doba više nisu ono što su bila, građani Srbije ne pamte (ili su barem takvi retki) da je nekada u zimskim mesecima bilo ovoliko toplih dana i drastičnih temperaturnih skokova.\nJedan od uzroka ovakvih “klimatskih novina” je, tvrde meteorolozi, i – čuveni El Ninjo.\nHrvatski portal vrijeme.net piše da je zima do sad bila ekstremno sušna u kontinentalnoj Hrvatskoj i Balkanu, kao i da je skoro celi decembar bio natprosečno topao, a u unutrašnjosti i razmerno maglovit – što se od reči do reči odnosi i na Srbiju.\nPrema njihovom objašnjenju, uzrok ovoga je anticiklon, odnosno područje povišenog atmosferskog pritiska u odnosu na okolinu, čijim su se “prolaskom” stekli uslovi za prve padavine, pa smo tako, i naše komšije i mi, početkom januara imali prilike da vidimo prve ozbiljne snežne padavine.\nNeuobičajeno dugotrajni anticiklon, koja je svoje središte veći deo decembra imao upravo iznad jugoistočne Europe, najverovatnije je povezan sa pojavom ekstremno jakog okeansko-klimatskog poremećaja poznatog kao El Ninjo.\nUprkos tome što je izvorište El Ninja u području Tihog okeana, dakle vrlo daleko od nas, njegova snaga deluje na vreme u skoro čitavom svetu, pa tako i kod nas.\nKako je taj poremećaj na svom vrhuncu – ili će ga postići tokom narednih nedelja, još uvek su moguće ekstremne vremenske neprilike, prvenstveno do kraja januara, kao i početkom februara.\nDugoročne meteorološke analize, zasnovane na proračunima Evropskog centra za srednjeročnu prognozu vremena u Readingu (UK), najavljuju nam nastavak sušnog razdoblja.\nTakođe, zadržaće se trend natprosečno tople zime, bez obzira na trenutni talas hladnog vazduha i mrazeve.\nIz svega ovoga proizlazi da će u kontinentalnim područjima zima u svom završnom delu ličiti na ono što smo imali prilike da vidimo – i osetimo – u decembru: biće sušna i ekstremno sušna, odnosno nadprosečno do ekstremno topla.\nOvo je, ujedno, i odgovor na pitanje koliko će biti snega do kraja ove zime.\nNije moguće dati prognozu dan po dan, ali je do kraja januara i u februaru realno očekivati da ozbiljnijeg snega više neće biti, barem ne do marta, kada će i El Ninjo znatno oslabiti, a temperature i režim padavina se približiti onom uobičajenom za to razdoblje, pa eventualno možemo očekivati i sneg.\nSnežne epizode, ako ih uopšte i bude u nizijama, biće dakle vrlo retke i uglavnom slabe i kratkotrajne.\nBudite prvi sa komentarom na članku "EL NINJO “kriv” za ovakvo vreme ove zime u Srbiji: Februar topao, u martu sneg?!"


Fudbal: Španija - Primera 2007/2008 :: Fudbal ~ Kladionica ~ Fantasy ~ Navijaci\nTema: Fudbal: Španija - Primera 2007/2008 (Moderatori: Falzone, bull_23, Enis - Mafija, Tranda90, malkin, grobar kv)\nTrenutno vreme je: 23. Okt 2020, 02:27:49\nTema: Fudbal: Španija - Primera 2007/2008 (Pročitano 38387 puta)\n12. Jul 2007, 21:16:17\nMadridski derbi na startu Primere\nVeliki madridski derbi izmedju šampiona Reala i uvek ambicioznog Atletika žrebom je rasporedjen u okviru prvog kola sezone 2007/08! Meč na stadionu Santjago Bernabeu zakazan je za 25. avgust, a ostale utakmice na programu su dan kasnije.\nInteresantno je da je Primera poslednji put otvorena sudarom Reala i Atletika pre tačno deset godina, a aktuelni trenutak nosi dve koincidencije - i tada je "kraljevski klub" krenuo u odbranu titule sa novim trenerom, pošto je, kao i ovog leta, otpustio italijanskog stručnjaka Fabija Kapela!\nTitula se na kraju te sezone, 1997/98, "preselila" u vitrinu Barselone, ali je Real posle 32 posne godine postao šampion Evrope. Ostaje da se vidi hoće li otkaz Kapelu još jednom imati slične posledice.\nBarsa će početi nacionalni šampionat gostovanjem Rasingu u Santanderu, kao pre tri godine, dok će Sevilja u reprizi finala Kupa dočekati Hetafe, samo bez Nemca Bernda Šustera, koji je pre nekoliko dana preuzeo Real Madrid. Pomenute 1997/98, Real se popeo na krov Evrope takodje sa nemačkim trenerom - bio je to Jup Hajnkes!\nNajveći derbi španskog fudbala, popularni "El Klasiko" Barselona - Real, biće odigran 23. decembra, u okviru 17. kola, i to na Nou Kampu. Revanš na Santjago Bernabeu zakazan je za 7. maj i možda će rešavati pitanje novog prvaka.\nSezona će biti okončana 18. maja, kada Real dočekuje Levante, a Barselona ide u goste novom prvoligašu Mursiji. Derbi tog kola biće okršaj Valensije i Atletiko Madrida na Mestalji.\nPAROVI PRVOG KOLA: Real - Atletiko, Atletik Bilbao - Osasuna, Rasing - Barselona, Mursija - Saragosa, Majorka - Levante, Valensija - Viljareal, Deportivo - Almerija, Espanjol - Valjadolid, Rekreativo - Betis, Sevilja - Hetafe.\n« Poslednja izmena: 12. Sep 2007, 00:41:32 od dzux_de_lux »\nPoruka #1 13. Jul 2007, 04:56:16\nBice ovo kolo dobro za prolaz na tiketu :)\nPoruka #2 13. Jul 2007, 12:50:22\nNovi trener Atletika iz Bilbaa biće Hoakin Kaparos, saopštio je danas taj španski fudbalski klub. Kaparos bi trebalo da potpiše trogodišnji ugovor sa Atletikom.\nOn je ranije ovog meseca napustio Deportivo iz Korunje posle dve godine tokom kojih je pokušao da revitalizuje tim, sa promenjivim rezultatima.\nPre toga, Kaparos je bio uspešan tokom pet godina sa Seviljom, a izgradio je reputaciju trenera koji je posvećen radu na razvoju mladih talenata.\nBaš ta veština biće ključna u njegovom novom klubu, koji regrutuje igrače isključivo iz regiona Baskije.\nKaparos dolazi na mesto Hosea Manuela Esnara, koji je u Bilbau bio od prošlog novembra sa zadatkom da izbegne eliminaciju iz Primere.\nZavršili su sezonu bod iznad zone eliminacije, pa je Atletiko iz Bilbaa ostao uz Real Madrid i Barselonu jedini klub koji nikada nije napuštao "elitno društvo".\nPoruka #3 13. Jul 2007, 18:33:19\nBulahruz u Sevilji\nHalid Bulahruz, defanzivni fudbaler Čelsija, provešće narednu sezonu na pozajmici u ekipi Sevilje. Holanski reprezentativac je imao neuspešnu sezonu na Stamford Brdižu gde je došao iz Hamburgera za 7.5 miliona funti.\nŠpekuliše se da je Bulharuz samo deo kompenzacije koju je Čelsi spreman da napravi za igrača Sevilje, Danija Alveša.\nArveladze u Levanteu\nŠpanski fudbalski provoligaš Levante pojačao je napad dovođenjem Šote Arveladzea iz AZ Alkmara. Pošto je uspešno prošao lekarske preglede, Arveladze je potpisao ugovor na jednu sezonu sa mogućnošću produžetka na isti period.\nSada već 34-godišnji reprezentativac Gruzije je u tim iz Valensije došao kao slobodan igrač. Levante je i ranije pokušavao da angažuje Arveladzea, ali bez uspeha.\n« Poslednja izmena: 13. Jul 2007, 20:48:12 od dzux_de_lux »\nPoruka #4 14. Jul 2007, 18:16:47\nAjala ipak u Saragosi\nSaragosa je u subotu dobila dva značajna pojačanja za sledeću sezonu. Posle Rikarda Oliveire koji je došao iz Milana, na ˝La Romaredu˝ stiže i Roberto Ajala.\nSaragosa je iskoristila klauzulu iz ugovora između argentinskog defanzivca i Viljareala i za 6 miliona evra angažovala Ajalu sa kojim je potpisan trogodišnji ugovor.\n34-godišnji Argentinac je poslednjih sedam godina proveo u Valensiji, a pre toga je nastupao za River Platu, Napoli i Milan.\nOliveira se vratio u Primeru\nNapadač Milana Rikardo Oliveira nastupaće sledeće sezone u Saragosi, kao pozajmljen igrač. ˝Rosoneri˝ su na svom sajtu objavili da će Saragosa po isteku pozajmice imati mogućnost da otkupi ugovor 27-godišnjeg Brazilca.\nMilan je prošlog leta platio Betisu 17 miliona evra za Oliveiru, koji je trebao da bude zamena za Andreja Ševčenka. Brazilac je međutim, imao skroman učinak na San Siru i na 26 nastupa za ˝rosonere˝ postigao je samo tri gola.\nViana prosleđen u Pamplonu\nValensija je prosledila Portugalca Uga Vianu na pozajmicu u Osasunu.\nBivši igrač Sportinga iz Lisabona i Njukasla nije ostavio značajniji trag na Mestaji, a ekipa iz Pamplone moći će na kraju sezone da otkupi njegov ugovor od Valensije za 4 miliona evra.\nPoruka #5 14. Jul 2007, 22:45:06\nOpa dva velika pojacanja u Saragosi... :chuckel: Ali ipak Real Sampion!!!\nPoruka #6 15. Jul 2007, 02:02:50\nKuper novi trener Betisa\nNesuđeni trener Crvene zvezde Ektor Kuper strpljivo je dočekao novi angažman u mnogo atraktivnijem šampionatu nego što je srpska Superliga. 51-godišnji Argentinac je postigao dogovor sa Betisom i u ponedeljak će biti zvanično predstavljen kao novi trener kluba iz Sevilje.\nKuper se tako posle 18 meseci vraća u Španiju, koju je napustio posle loših rezultata sa Majorkom. Argentinac je vodeći španske klubove stekao epitet gubitnika finala pošto je sa Valensijom dve godine uzastopno gubio u finalu Lige šampiona (Real, Bajern), dok je sa Majorkom poražen od Lacija u finalu Kupa pobednika kupova.\nBetis je prošle sezone jedan bod delio od ispadanja iz Primere, a Kuper će u Sevilji naslediti Luisa Fernandeza.\nPoruka #7 17. Jul 2007, 00:09:59\nAlvarez u Recreativu\nDosadašnji branič španjolskog nogometnog prvoligaša Villarreala, 32-godišnji Quique Alvarez, karijeru će nastaviti u Recreativu iz Huelve...\nAlvarez je nakon šest godina napustio "Žutu podmornicu" i bez odštete preselio u Recreativo.\nAlvarez je šesto pojačanje najstarijeg španjolskog kluba (osnovan 1889.) uoči početka sezone. Na Nuevo Colombino stadion stigli su i Stefano Sorrentino (AEK), Javier Camunas (Xerez), Beto (Bordeaux), Silvestre Varela (Sporting Lisabon) i Carlos Martins (Sporting Lisabon).\nPoruka #8 17. Jul 2007, 17:46:04\nLaudrup trener Hetafea\nNekadašnji danski fudbaler Mihael Laudrup u naredne dve sezone biće trener španskog Hetafea. Laudrup je već radio u Španiji, pošto je kao igrač sedam godina nastupao za Real Madrid i Barselonu.\n"Španski fudbal je najbolji na svetu, a jedan od razloga što sam izabrao Hetafe je što je to klub koji je za kratko vreme postao stabilan prvoligaš", izjavio je Laudrup.\nNovi šef struke Hetafea rekao je da će se ekipa koncentrisati najviše na domaće takmičenje uprkos tome što će madridski tim sledeće sezone igrati Kup UEFA.\nDanski stručnjak je na mestu trenera Hetafea nasledio Nemca Bernda Šustera, koji je preuzeo brigu o madridskom Realu.\nLaudrup je kao igrač nastupao i za Juventus i Ajaks, a za dansku reprezentaciju odigrao je 104 utakmice i postigao 37 golova.\nTrenersku karijeru počeo je kao pomoćnik selektora Danske Martina Olsena 2002. godine, a posle je preuzeo Brondbi sa kojim je osvojio dva nacionalna Kupa i titulu prvaka Danske.\nPoruka #9 19. Jul 2007, 00:03:05\nSaragosa nastavlja da se pojačava\nPosle Rikarda Oliveire i Roberta Ajale Saragosa je dovela i treće pojačanje u letnjem prelaznom roku. Na "La Romaredu" je iz madridskog Reala stigao Francisko Pavon koji je potpisao četvorogodišnji ugovor sa Saragosom.\nOvaj 27-godišnji defanzivac je celu dosadašnju karijeru proveo u Realu, ali je prošle sezone odigrao samo deset utakmica. Dolaskom Meceldera i Pepea, konkurencija u Realovoj odbrani je postala još veća, pa je Pavon odlučio da pređe u Saragosu.\nPoslednji u nizu je vezista Šahtjora Matuzalem koji je potpisao trigodišnji ugovor, dok su Španci za njega morali da izdvoje 12 miliona evra.\nOvaj 27-godišnji Brazilac je poslednje tri sezone nastupao za klub iz Ukrajine, gde je stigao iz redova Breše za rekordnih 13 miliona evra. Osim za Brešu, Matuzalem je nastupao u Italiji još i za Pjaćencu i Napoli.\nOznake: spaniji sportu valladolid fudball sezona barselone sporting spanski fudbaler kladionica\nkolo preostali barsa sledeceg atletika lista meca izjava panija snimak


Radio televizija Rožaje - Predsjednik Opštine razgovarao sa potpredsjednikom Vlade Rafetom Husovićem i ministrom Osmanom Nurkovićem\nPetak, 17 April 2020 17:35\nPredsjednik Opštine razgovarao sa potpredsjednikom Vlade Rafetom Husovićem i ministrom Osmanom Nurkovićem\nOpštinu Rožaje danas su posjetili potpredsjednik Vlade Crne Gore Rafet Husović i ministar saobraćaja i pomorstva Osman Nurković i razgovarali sa predsjednikom Rahmanom Husovićem.\nU toku susreta bilo je riječi o aktuelnoj epidemiološkoj situaciji kao i o pitanjima koja se tiču prevazilaženja negativnih efekata krize izazvane korona virusom.\nIzraženo je zadovoljstvo što u Rožajama nema inficiranih osoba te pohvaljena dosadašnja zalaganja Opštinskog tima za zaštitu i spašavanje na polju praćenja i sprovođenja privremenih mjera zaštite.\nIstaknuto je i da se građani Rožaja korektno odnose prema preporukama Nacionalnog koordinacionog tijela i Instituta za javno zdravlje uz nadanje da će biti istrajni na tom putu sve dok postoji opasnost od širenja zaraze.\nU saradnji sa određenim organizacijama i utvrđenim pravilima građanima će se i dalje pružati različiti vidovi pomoći, posebno onima koji su u nezavidnoj materijalnoj situaciji, rečeno je u toku sastanka.\nOpština Rožaje će aktivno raditi na pripremi jasnih ekonomskih mjera kako bi se pomoglo građanima i privredi da prevaziđu krizu koja je nastala epidemijom koronavirusa. Takođe, uključićemo kapacitete svih relevantnih društvenih subjekata kako bismo, po završetku epidemije, nastavili sa realizacijom najavljenih i započetih razvojnih projekata koji su direktno povezani sa unapređenjem ambijenta za buduća ulaganja – neke su od poruka sa sastanka.\npogledano 535 puta\tZadnji put promjenjen Petak, 17 April 2020 17:40


U SARAJEVU OBILJEŽEN MEĐUNARODNI DAN SLOBODE PRISTUPA INFORMACIJAMA | Hayat.ba\nU SARAJEVU OBILJEŽEN MEĐUNARODNI DAN SLOBODE PRISTUPA INFORMACIJAMA\nPravo na slobodan pristup informacijama predstavlja osnovno demokratsko pravo svakog građanina da od javnih institucija zahtijeva informacije od javnog značaja, te tako ostvari uvid u njihov rad i donošenje odluka, odnosno omogući transparentno i efikasno upravljanje javnim sredstvima uz iskorijenjivanje korupcije.\nIstaknuto je to danas tokom ulične akcije, upriličene u Sarajevu na Trgu oslobođenja – Alija Izetbegović, koju je u sklopu obilježavanja Međunarodnog dana slobode pristupa informacijama – 28. septembra, organizirao Transparency International BiH (TIBiH).\nInstitut slobode pristupa informacijama podrazumjeva osiguranje prava svakom građaninu da može uputiti javnim institucijama, na svim nivoima, zahtjev za bilo koju informaciju koja je u posjedu tih institucija, na što su one dužne da u roku od 15 dana traženu informaciju dostave.\nKako je Feni kazala projektna asistentica u TIBiH Lejla Hodžić, Međunarodni dan slobode pristupa informacijama u BiH se obilježava osamnaesti put, a naša zemlja spada u skupinu od 90 zemalja svijeta koje su ozakonile slobodan pristup informacijama.\n– Cilj obilježavanja tog međunarodnog dana jeste da se građani i drugi subjekti upoznaju o pravu da budu informirani o radu javnih organa i njihovih predstavnika, te da na taj način budu ohrabreni i osposobljeni za aktivno učešće u procesu donošenja odluka kao važnog segmenta jačanja demokratije – istaknula je Hodžić.\nPodsjetila je da TIBiH od 2011. godine provodi istraživanja o primjeni zakona o slobodnom pristupu informacijama, te da je u junu ove godine započeto istraživanje o dostupnosti javnih informacija u javnim preduzećima u BiH na svim nivoima, konkretno, informacija o njihovom poslovanju.\nRezultati tog istraživanja, koji su dostupni na portalu transparentno.ba, pokazali su kako je 51,7 posto od ukupno 159 javnih preduzeća obuhvaćenih istraživanjem dostavilo informaciju u zakonski predviđenom roku.\nInače, u Bosni i Hercegovini su na snazi tri zakona o slobodi pristupa informacijama, na državnom i entitetskim nivoima vlasti. Zakon o slobodi pristupa informacijama Bosna i Hercegovina je usvojila 2000. godine, kao prva od zemalja u regionu, a s ciljem uspostavljanja temeljnih načela demokratske vladavine, omogućavanja efikasnije borbe protiv korupcije i olakšavanja novinarsko-istraživačkog rada.\nDiljem svijeta 28. septembar se obilježava kao Međunarodni dan slobode pristupa informacijama, a što je zajamčeno svim relevantnim međunarodnim dokumentima kojim se propisuju temeljna ljudska prava.\nGeneralna skupština Ujedinjenih nacija je 1946. godine usvojila jednu od prvih rezolucija, u kojoj se navodi kako je pravo na informaciju temeljno ljudsko pravo i mjerilo svih prava kojima su se Ujedinjene nacije posvetile.\nNaime, 28. septembra 2002. godine na sastanku u Sofiji, organizacije – članice Mreže predložile su da taj dan bude nominiran za Međunarodni dan slobode pristupa informacijama s ciljem promoviranja prava na pristup informacijama kao neotuđivog mehanizma u globalnim okvirima, javlja Fena.


Donald Tramp — Cenzolovka\nDruštvene mreže i Ilon Mask: Budući vlasnik Tvitera povlači zabranu uvedenu Donaldu Trampu\nPiše Dženifer Mejerans\nMilijarder Ilon Mask kaže da će, ako njegova ponuda za kupovinu Tvitera bude uspešna, poništiti zabranu naloga bivšeg američkog predsednika Donalda Trampa.\nDruštvene mreže i Amerika: Donald Tramp se vraća za virutelnu govornicu – objavio je platformu Istina\nPišu Džejms Klejton, Sem Kabral\nOgraničena verzija društvene mreže Istina (Truth Social), koju je napravio Donald Tramp, dostupna je u Eplovoj virtuelnoj prodavnici u Americi.\nBivši američki predsednik Donald Tramp najavio je planove za pokretanje nove društvene mreže Istina (TRUTH Social).\nTramp traži od suda u Floridi da primora Tviter da mu vrati nalog\nBivši predsednik Sjedinjenih Država Donald Tramp tražio je od saveznog suda u Floridi da primora Tviter da mu vrati njegov nalog.\nTramp tužio svoju nećaku Meri i Njujork tajms\nBivši predsednik Sjedinjenih Država Donald Tramp tužio je svoju nećaku Meri Tramp i Njujork tajms zbog jednog članka iz 2018. u kojem se navodi da je on bio umešan u “sumnjive poreske mahinacije”.\nNjujork tajms: Janša sledi Trampovu taktiku – Tviter i kritika medija kao oruđe\nSlovenački premijer Janez Janša, čija zemlja od 1. jula predsedava Evropskom unijom (EU), sledi taktiku, za koju su mediji napisali da je koristio bivši američki predsednik Donald Tramp (Trump), a to su upotreba Tvitera kao političko oruđe i kritika medija, piše Njujork tajms.\nPiše Kodi Gadvin\nKanal komunikacije Donalda Trampa trenutno je ugašen, rekao je njegov pomoćnik za američku televizijsku mrežu CNBC.\n„Tviter“ se ne da prevariti, uklonjen nalog koji je delio objave sa Trampove nove platforme\nDruštvena mreža Tviter suspendovala je nalog osobe koja je delila objave bivšeg predsednika SAD Donalda Trampa sa njegove nove komunikacione platforme.\nBivši američki predsednik Donald Tramp je na svojoj internet stranici postavio dodatak sličan Tviteru na kojem piše objave koje se potom mogu deliti na društvenim mrežama koje su ga cenzurisale.\nMože li Tramp ponovo na Fejsbuk – konačna odluka u sredu\nPiše RTS, CNN.com\nBivši američki predsednik Donald Tramp kome je zabranjen pritup Tviteru od januara, vratiće se za tri meseca na društvene mreže sa sopstvenom platformom, izjavio je Trampov savetnik Džejson Miler.\nTrampov Jutjub kanal i dalje pod suspenzijom\nKanal Donalda Trampa na Jutjubu, zatvoren 12. januara, biće ponovo uspostavljen kada se dovoljno smanji opasnost od nasilja, izjavila je Suzan Vojsicki, šefica Guglovog video-servisa, gotovo dva meseca nakon napada pristalica bivšeg američkog predsednika na Kongres.\nDruštvene mreže posle proterivanja Trampa sa Tvitera\nŠta je presudilo da privatna kompanija Tviter Donaldu Trampu ugasi nalog na njegovoj omiljenoj društvenoj mreži, koju je smatrao glavnom polugom za komunikaciju sa svojim biračima i kakve će to posledice imati na slobodu govora u svetu, polemisalo se na tribini Sekcije mladih novinara i studenata novinarstva Udruženja novinara Srbije (UNS).\nDžek Dorsi: Panker sa Tvitera\nPiše Ivana Šundić Mihovilović\nTrajno blokiranje naloga na društvenoj mreži Tviter odlazećeg američkog predsednika Donalda Trampa podstaklo je raspravu o slobodi mišljenja.


Općina Centar donirala 60.000 KM Kulturno sportskom centru Skenderija - informativa.ba\nBiznis Finansije Općina Centar donirala 60.000 KM Kulturno sportskom centru Skenderija\nOpćina Centar donirala 60.000 KM Kulturno sportskom centru Skenderija\nU Općini Centar Sarajevo potpisani su protokoli o realizaciji finansijskih sredstava u iznosu od 60.000 maraka koje je ta općina izdvojila iz ovogodišnjeg budžeta za potrebe Kantonalnog javnog preduzeća Centar Skenderija.\nDonirana sredstva su namijenjena za bojenje fasade, sanaciju dvorane Mirza Delibašić, zatim za projekte iz oblasti kulture od interesa za Općinu Centar, a koji se realiziraju u Kulturno sportskom centru Skenderija, te za sufinansiranje sportskih aktivnosti, saopćeno je iz Pres službe općine.\nUime Općine protokole je potpisao načelnik Nedžad Ajnadžić, a uime Centra Skenderija direktor Amer Kapo.\nKapo je istakao da ovo nije prvi put da Općina Centar pomaže Skenderiji i da je izuzetno sretan zbog te kontinuirane saradnje.\nAjnadžić je naglasio da će Općina Centar nastojati i u budućnosti pružati podršku i pomoć koliko god to budu omogućavala finansijska sredstva, saopćeno je.